title: Kellyn sankarit

text: Sekalainen ryhmä murtautuu linjojen läpi ja kohtaa matkalla erilaisia haasteita vihollispartioiden, miinakenttien ja omien hävittäjäpommikoneiden muodossa. Amerikkalaiset pommittajat tuhoavat myös sillan, jota rosvoryhmän piti käyttää. Oddball soittaakin eräästä kahvilasta pioneeritutulleen ja värvää tämän rakentamaan siltaa joen yli. Kun tieto kulta-aarteesta leviää, rintaman koko amerikkalaislohko innostuu hyökkäämään omin päin Kellyn joukon perään saadakseen osuutensa saaliista. Kun sotahullu kenraalimajuri Colt (Carroll O’Connor) saa tiedon joukkojensa itsenäisestä liikehdinnästä hän tulkitsee sen osoitukseksi kunnon patrioottisten sotilaiden improvisoimasta hyökkäyksestä ja rientää innoissaan ohjaamaan läpimurtoa.


title: Kellyn sankarit

text:
Kellyn miehet kiiruhtavat Clermontiin ehtiäkseen ennen muita. Kaupungissa on kuitenkin kolme pelättyä Tiger-panssarivaunua jalkaväkitukijoukkoineen. Hurjan taistelun jälkeen amerikkalaiset onnistuvat hoitamaan muut viholliset, mutta yksi Tiikereistä linnoittautuu juuri pankin edustalle. Oddballin ehdotuksesta miehet pyytävät tulitaukoa ja neuvottelevat vaununjohtajan (Karl-Otto Alberty) kanssa tarjoten saksalaisillekin osuutta kullasta. Näiden suostuessa aarretta ruvetaan lastaamaan. Työn lähestyessä loppuaan Kelly kuulee, että perässä seurannut armeija on ehtinyt jo kaupungin laidalle. Big Joe keksii kertoa clermontlaisille, että vapautusarmeija lähestyy mukanaan kansallissankari kenraali Charles de Gaulle. Nämä luulevat kenraalimajuri Coltia de Gaulleksi, vaikka Colt hämmästelee, ettei koko mies ole edes mukana sodassa. Kun joukot ehtivät keskustaan, on pankki tyhjä. Seinään on maalattu teksti ”Kilroy oli täällä”.
Kellyn sankarit kuvattiin Jugoslavian sosialistisessa tasavallassa alueella, jossa nyt sijaitsevat Kroatia, Serbia, Bosnia ja Herzegovina. Koska aikaisempien maassa näytettyjen elokuvien tuottoa ei saanut tuolloisten säädösten takia kuljettaa maasta ulos, päätettiin tuotot käyttää uuden elokuvan kuvauksiin.


title: Kellyn sankarit

text: Yhdysvaltain joukoilla on 35. jalkaväkidivisioonan tunnus. Kyseinen divisioona todellakin taisteli Nancyn alueella Ranskassa syyskuussa 1944. Elokuvassa käytetään aitoja sodanaikaisia M4 Sherman -panssarivaunuja, kun useissa samaan aikaan tehdyissä sotaelokuvissa käytetään vasta sodan jälkeen valmistettuja M48 Patton -vaunuja. Elokuva on muutenkin hyvin autenttinen sotilasvarustuksen suhteen. Ulkonäöllisestä samankaltaisuudesta huolimatta saksalaisten Tiger-panssarivaunut ovat kuitenkin muutettuja T-34-panssarivaunuja. Jugoslavian armeija oli jo aiemmin tehnyt muutokset elokuvaa "Neretvan taistelu" varten.


title: Kellyn sankarit

text: Vuosia elokuvan julkaisun jälkeen Eastwood kertoi haastattelussa, että tuotantoyhtiö MGM teki useita leikkauksia Huttonin leikkaamaan versioon. Eastwoodin mukaan leikkausten mukana poistui henkilöhahmoille rakennettu syvyys ja sai hahmot näyttämään joukolta pölvästejä toisessa maailmansodassa. Elokuvan lopussa on tyylillinen kunnianosoitus Eastwoodin spagettiwesterneille ja kohtaus muistuttaa hetken ajan Sergio Leonen ohjaaman "Hyvien, pahojen ja rumien" loppua aina Ennio Morriconen tyyliseen musiikkiin asti.


title: Kellyn sankarit

text: John Landis työskenteli kuvauksissa kuvausavustajana. Hän myös näytteli taka-alalla olevaa nunnaa eräässä kohtauksessa. Kuvausten aikana Landis teki ensimmäisen luonnoksen käsikirjoitukseen, josta hän myöhemmin kuvasi menestyneen kauhukomedian "Ihmissusi Lontoossa".


title: Marty Brennaman

text: Marty Brennaman (s. 28. heinäkuuta 1942 Portsmouth, Virginia) on yhdysvaltalainen urheiluselostaja, joka tunnetaan parhaiten Cincinnati Reds -baseballjoukkueen ottelujen selostuksistaan.


title: Marty Brennaman

text: Brennamanista tuli Redsien otteluiden selostaja cincinnatilaiselle WLW-asemalle vuonna 1974, ja hänet valittiin tehtävään yli 200 hakijan joukosta. Hän on selostanut myös baseballin loppusarjapelejä NBC:lle.


title: Marty Brennaman

text: Marty Brennaman nimettiin Radio Hall of Fameen vuonna 2005.


title: Nikolai Tsiskaridze

text: Nikolai Tsiskaridze (, s. 31. joulukuuta 1973 Tbilisi) on Moskovan Bolšoi-teatterin ensitanssija. Uransa aikana lukuisia tunnustuspalkintoja ja mittavaa kansainvälistä kuuluisuutta saanut Tsiskaridze on yksi maansa tunnetuimmista ja ihailluimmista tanssitaiteilijoista.


title: Nahkalilja

text: Nahkalilja on partiolaisten suoritusmerkki.


title: Nahkalilja

text: Nahkalilja on noin tuuman korkuinen, 1 mm vahvuisesta nahasta valmistettu partiolilja, joka on tarkoitettu kiinnitettäväksi partio- tai eräpojan vyöhön. Liljoja on kolmea astetta: Punainen, Vihreä ja Harmaa.


title: Nahkalilja

text: Nämä merkit ovat vaellusmerkkejä: kutakin varten piti tehdä määrätyn pituinen vaellus 1-3 toverin seurassa, kantaa mukana n. 8 kiloa painavat päiväretkivarusteet sisältävä reppu ja antaa kirjallinen selostus retkestä.


title: Nahkalilja

text: Vihreässä Nahkaliljassa matka on 40 kilometriä, Punaisessa 50 ja Harmaassa 60 kilometriä. Nämä voi suorittaa myös laajemman yleisen patikkatapahtuman yhteydessä. Hiihtäen matkat ovat puolitoistakertaisia ja aikaraja on kaikissa tapauksissa yksi vuorokausi.


title: Nahkalilja

text: Nykyään Nahkaliljat ovat osa laajempaa suorituslilja-järjestelmää.


title: Iduronihappo

text: Iduronihappo (CHO) on idoosista muodostunut uronihappo. Se on tärkeä osa glykosaminoglykaaneja yhdessä epimeerinsä glukuronihapon kanssa.. Erityisesti sitä on dermataani- ja heparaanisulfaateissa sekä hepariinissa.


title: Iduronihappo

text: Iduronihappo eroaa epimeeristään glukuronihaposta aainoastaan viidennen hiiliatomin asennolla. Iduronihappo voidaankin valmistaa D-glukuroniahposta, D-asetyyligalaktosamiini ja 3'-fosfoadenylyylisulfaatin reaktiolla . Toisin kuin useilla muilla heksapyranoosisokereilla, iduronihapon kummatkin konformaatioiomeerit ovat pysyviä. Näistä isomeereista erityisesti venemuoto, johon on liitetty sulfaattiryhmä on biologisesti aktiivinen


title: Iduronihappo

text: Iduronihappo voidaan muuttaa 2-O-sulfo-L-iduronihapoksi (IdoA2S) littämällä siihen sulfaattiryhmä.


title: Intellektualismi

text: Intellektualismi on käsitys, jonka mukaan ihmisen tärkein psyykkinen kyky on äly. Intellektualismia kannattavaa henkilöä nimitetään intellektuelliksi eli älyköksi. Termiä "intellektualismi" käytetään myös joskus filosofisesta suuntauksesta, joka tunnetaan paremmin nimellä rationalismi.


title: Intellektualismi

text: Intellektualismiksi tai sokraattiseksi intellektualismiksi on kutsuttu filosofi Sokrateen käsitystä, jonka mukaan ihminen toimii oikein välttämättä, jos hän tietää, mikä on oikein.


title: Intellektualismi

text: Keskiaikaisessa filosofiassa intellektualismi oli oppi, jonka mukaan ihminen valitsee sen, mitä hänen intellektinsä pitää parhaana. Intellektualismille vastakohtainen oppi oli voluntarismi, jonka mukaan ihmisen tahto on vapaa valitsemaan myös sellaista, mitä hänen intellektinsä ei pidä parhaana vaihtoehtona. Intellektualismia kannattivat muun muassa filosofit Averroës, Tuomas Akvinolainen ja Mestari Eckhart.


title: Projekti 945

text: Projekti 945 () on Neuvostoliitossa suunniteltu ydinkäyttöinen hyökkäyssukellusvene, joka oli Projekti 705 "Lira" (Alfa) -veneiden seuraaja.


title: Projekti 945

text:
Luokan suunnittelu aloitettiin 1972 TsKB-112 Lazuritissa. Veneet käyttivät samaa OK-650-painevesireaktoria kuin Projekti 971 ja K-278 Komsomolets. Aseistukseksi tuli kuusi 533 mm torpedoputkea, joita voitiin käyttää myös S-10 Granat -risteilyohjuksen laukaisuun. Veneessä oli tilaa 40 torpedolla. Alfasta saatujen kokemusten mukaan veneessä oli kaksinkertainen titaaninen runko, joka mahdollisti sukelluksen erittäin syvälle ja vähensi magneettista havaittavuutta. Runko oli päällystetty havaitsemista vaikeuttavilla laatoilla.
Rungot rakennettiin Gorkissa, josta ne hinattiin viimeisteltäväksi Severodvinskiin. Luokka oli tarkoitettu pääasialliseksi hyökkäysveneeksi, ja jopa 26 suunniteltiin rakennettavaksi. Teollinen kapasiteetti oli kuitenkin riittämätön titaanisten veneiden valmistukseen ja niitä valmistui vain neljä, jonka jälkeen oli ryhdyttävä rakentamaan teräsrunkoisia Štšuka-B-luokan veneitä.


title: Projekti 945

text: Ensimmäinen vene, "K-239 Karp" valmistui 1983 ja otettiin palvelukseen 1984. Se sai myöhemmin nimen "Tula" ja se poistettiin käytöstä, kun se törmäsi 1992 Yhdysvaltain laivaston Los Angeles -luokan "USS Baton Rougen" kanssa Kiltinän lähellä.


title: Projekti 945

text: "К-276 Krab" otettiin käyttöön 1987 ja se sai myöhemmin nimen "Kostroma".


title: Projekti 945

text:
Kahden valmistuneen veneen jälkeen uusia jatkettiin kuudella metrillä ja sensorivarustusta uusittiin. Luokka sai nimen projekti 945.A "Kondor" (NATO: Sierra II). Tämän mallin veneet ovat
"K-336" "Zabatka", nykyisin "Pskov" ja "K-534" "Okun", nykyisin "Nižni Novgorod". Molemmat on sijoitettu Pohjoiseen laivastoon.


title: Projekti 945

text: Kolmas luokan versio oli Projekti 945.B "Mars", mutta ainoa sitä edustanut vene romutettiin 1992 ennen valmistumista.


title: Inho (elokuva)

text: Inho ("Repulsion") on Roman Polańskin ohjaama brittiläinen psykologinen trilleri vuodelta 1965. Elokuvan pääosassa Catherine Deneuve esittää nuorta naista, lontoolaisen kauneussalongin työntekijää, jonka henkinen tasapaino alkaa järkkyä. Kriitikko Arto Pajukallion mukaan elokuva muodosti uuden luvun kauhuelokuvan historiaan.


title: Inho (elokuva)

text: Valtion elokuvatarkastamo aluksi kielsi elokuvan kokonaan 1965 mielenterveydelle vaarallisena ja raaistavana. Kielto herätti Suomessa mediahuomiota vielä vuosia myöhemminkin. Valitus valtion elokuvalautakuntaan kuitenkin tuotti tuloksen, tarkastamo muutti elokuvalautakunnan näkemyksestä kantaansa ja salli elokuvan myöhemmin samana vuonna ikärajalla K18. Tarkastamo kuitenkin leikkasi elokuvasta erittäin lyhyen pätkän; Helsingin Sanomat raportoi leikkauksen olleen lähinnä periaatteellinen ja mainitsee, että Suomi oli ainoa maa, jossa elokuvaa piti leikata ennen levitystä.


title: Inho (elokuva)

text: Iltalehden Tuomas Riskalan mukaan ”Polanski rakentaa painajaismaisilla mustavalkokuvilla ja hyytävällä äänimaailmalla unohtumattoman kurkistuksen yhden mielen helvettiin”.


title: Inho (elokuva)

text: "The New York Timesin" kriitikot valitsivat "Inhon" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Kevin Dillon

text: Kevin Brady Dillon (s. 19. elokuuta 1965 Indianapolis, Yhdysvallat) on amerikkalainen näyttelijä. Hänet tunnetaan ennen kaikkea televisiosarjasta "Entourage". Dillon on näytellyt myös televisiosarjoissa "24", "Karen Sisco" ja "NYPD Blue". Hän on esiintynyt myös muun muassa elokuvissa "Platoon – nuoret sotilaat" (1986) "Kommandoisku yli 38°" (1988), "Sopimuksia" (1989) j"a Out For Blood" (2004).


title: Kevin Dillon

text: Dillon on naimisissa Jane Stuartin kanssa ja heillä on yksi lapsi, tytär Amy. Hänen veljensä Matt Dillon ja Paul Dillon ovat myös näyttelijöitä.


title: Janet Reno

text: Janet Wood Reno (21. heinäkuuta 1938 – 7. marraskuuta 2016) oli Yhdysvaltain oikeusministeri presidentti Bill Clintonin hallituksessa vuosina 1993–2001. Hän toimi toiseksi pisimpään oikeusministerinä William Wirtin jälkeen.


title: Janet Reno

text: Renon ollessa oikeusministerinä Daavidin oksan päämaja Wacossa piiritettiin, mikä johti 90 ihmisen kuolemaan. Unabomberina tunnettu Theodore Kaczynski tuomittiin elinkautiseen ja Oklahoma Cityn pommi-iskusta tuomittiin Timothy McVeigh kuolemaan ja Terry Nichols elinkautiseen.


title: Antti Okko

text: Antti Okko () toimi apulaisoikeuskanslerina vuosina 1974−1981.


title: Antti Okko

text: Okko palveli sukellusvenejoukoissa vuodesta 1936 sodan loppuuna asti, muun muassa sukellusvene Vesikon viimeisenä purserina. Hän kirjoitti ylioppilaaksi 1946 ja suoritti ylemmän oikeustutkinnon 1950 ja sai varatuomarin arvon 1960. Okko toimi poliisihallinnossa muun muassa opettajana poliisikoulussa.


title: Antti Okko

text: Sisäasiainministeriön hallitussihteerin virasta hän siirtyi eduskunnan oikeusasiamiehen sihteeriksi 1965 ja toimi myös oikeusasiamiehen kansliapäällikkönä sekä sivutoimisesti eduskunnan perustuslakivaliokunnan sihteerinä 1966−1974 apulaisoikeuskansleriksi nimittämiseensä asti.


title: Maria Margarethe Kirch

text: Maria Margarethe Kirch (o.s. "Winckelmann") (25. helmikuuta 1670 Leipzig, Saksin vaaliruhtinaskunta – 29. joulukuuta 1720 Berliini, Preussi) oli saksalainen tähtitieteilijä ja aikansa ensimmäisiä tunnettuja tähtitieteilijöitä.


title: Maria Margarethe Kirch

text: Marian isä oli luterilainen pappi. Hän antoi tyttärelleen opetusta jo pienestä pitäen, sillä hän oli sitä mieltä, että tytär ansaitsi samanlaisen koulutuksen kuin pojat. Isän kuoleman jälkeen opetusta jatkoi eno. Maria oli ollut kiinnostunut tähtitieteestä jo varsin nuorena, ja hän opiskeli itseoppineen tähtitieteilijän Christopher Arnoldin ohjauksessa, joka toimi maanviljelijänä Sommerfieldissä lähellä Liepzigiä. Maria Winckelmannista tuli Arnoldin epävirallinen harjoittelija, ja hän työskenteli myöhemmin Arnoldin avustajana ja asui tämän perheen kanssa.


title: Maria Margarethe Kirch

text: Arnoldin kautta Maria tutustui tähtitieteilijä, matemaatikko Gottfried Kirchiin, joka oli ajan maineikkaimpia saksalaisia tähtitieteilijöitä. 30 vuoden ikäerosta huolimatta he avioituivat 1692 ja saivat neljä lasta, jotka kaikki kulkivat vanhempiensa jalanjäljissä ja opiskelivat tähtitiedettä.


title: Maria Margarethe Kirch

text: Gottfried Kirch antoi vaimolleen lisäopetusta tähtitieteessä, kuten oli antanut omalle sisarelleen ja monille muille. Vaikka naisella ei tuolloin ollut pääsyä yliopistoon, yliopistojen ulkopuolella tehtiin paljon työtä, eikä Gottfried itsekään ollut opiskellut yliopistossa.


title: Maria Margarethe Kirch

text: Maria ja Gottfried työskentelivät yhdessä, vaikka Mariaa pidettiin lähinnä Gottfriedin avustajana, ei tasaveroisena tieteilijänä. He tekivät yhdessä havaintoja ja suorittivat laskutoimituksia tehdäkseen kalentereita ja efemeridejä. Vuodesta 1697 pariskunta alkoi merkitä muistiin säätietoja.


title: Maria Margarethe Kirch

text: Kirchien kokoamaa tietoa käytettiin kalenterien ja almanakkojen tekoon, ja niistä oli hyötyä myös merenkulussa. Kuninkaallinen tiedeakatemia Berliinissä huolehti heidän kalenteriensa myynnistä. Kalentereissa oli tietoa kuun vaiheista, auringonlaskun ajankohdasta, auringonpimennyksistä ja auringon aseman suhteessa muihin planeettoihin.


title: Maria Margarethe Kirch

text: 21. maaliskuuta 1702 ollessaan tekemässä säännöllisiä öisiä havaintojaan Maria löysi aiemmin tuntemattoman komeetan, niin sanotun "vuoden 1702 komeetan" (C/1702 H1), ja hän oli ensimmäinen nainen, joka teki sellaisen löydön.


title: Maria Margarethe Kirch

text: Hänen miehensä sanoi:


title: Maria Margarethe Kirch

text: Komeettaa ei kuitenkaan nimetty löytäjän, Maria Kirchin mukaan, kuten useimmat äskettäin löydetyt komeetat, vaan hänen miehensä otti siitä ansion itselleen, minkä hän ehkä teki pelosta, että asialle naurettaisiin, jos totuus paljastuisi. On kuitenkin todennäköistä, ettei Maria olisi voinut vaatia sitä omiin nimiinsä, koska hän julkaisi vain saksaksi, kun suositeltu kieli sen ajan saksalaisissa tiedepiireissä oli latina, mikä esti häntä julkaisemastaan töitään Saksan ainoassa silloisessa tieteellisessä aikakausjulkaisussa Acta Eruditorumssa. Gottfried myönsi totuuden löydöstä 1710, mutta komeetan nimeä ei muutettu.


title: Maria Margarethe Kirch

text: Maria Kirch jatkoi tärkeää työtään tähtitieteen parissa ja julkaisi saksaksi omissa nimissään, ja hänet huomioitiin asianmukaisesti. Hänen julkaisunsa, joihin kuuluivat hänen havaintonsa revontulista (1707), pamfletti "Von der Conjunction der Sonne des Saturni und der Venus", joka käsitteli Auringon konjunktiota Saturnukseen ja Venukseen nähden (1709), ja Jupiterin ja Saturnuksen lähestyvä konjunktiota vuonna 1712, oli hänen viimeinen antinsa tähtitieteelle. Jälkimmäisessä oli sekä astrologisia että tähtitieteellisiä havaintoja, ja jotkut ovat sitä mieltä, että se painottuu astrologiaan. Berliinin akatemian johtaja Alphonse des Vignoles on kuitenkin sanonut muistopuheessaan: "Madame Kirch laati horoskooppeja ystäviensä pyynnöstä, mutta aina vastoin omaa tahtoaan ja välttääkseen olemasta epäkohtelias suosijoitaan kohtaan."


title: Maria Margarethe Kirch

text: Kun Kirch kuoli Berliinissä 25. heinäkuuta 1710, Maria Kirch halusi asettua miehensä paikalle tähtitieteilijänä ja kalenterintekijänä Kuninkaallisessa akatemiassa sanoen, että hän oli tehnyt siitä työstä suurimman osan miehensä sairastelun aikana, sillä siihen aikaan ei ollut poikkeuksellista, että vaimo jatkoi miehensä työtä. Akatemian neuvosto ei kuitenkaan suostunut siihen eikä ollut edes käsitellyt asiaa ennen kuin hän pyysi, sillä se oli haluton tekemään ennakkotapausta.


title: Maria Margarethe Kirch

text: Ainoa joka tukia Maria Kirchia, oli akatemian johtaja Gottfried von Leibniz, joka oli pitkään kannustanut häntä ja oli järjestänyt hänen esittelynsä Preussin hovissa 1709, jolloin hän oli tehnyt hyvän vaikutuksen käsitellessään auringonpilkkuja. Edes Leibnizin tuki ei riittänyt kääntämään Akatemian päätä, vaikka Maria jäi ilman tuloja.


title: Maria Margarethe Kirch

text: Maria Kirch oli sitä mieltä, että hänen pyyntöönsä ei suostuttu, koska hän oli nainen. Sitä tukee jossakin määrin tieto, että Johann Heinrich Hoffmann, jolla ei juuri ollut kokemusta, nimitettiin hänen sijastaan hänen miehensä paikalle. Hoffmann ei pystynyt tekemään työtään kunnolla, eikä hänen onnistunut tehdä vaadittuja havaintoja, ja ehdotettiin jopa, että Maria Kirchistä tulisi hänen avustajansa. Maria Kirch kirjoitti: "Kuljen nyt ankaran autiomaan halki, ja koska ... vettä on vähän... maku on kitkerä". Berliinin tiedeakatemia kuitenkin hyväksyi hänet.


title: Maria Margarethe Kirch

text: 1712 Maria hyväksyi tukijakseen perheystävän Bernhard Friedrichin, Krosigkin paronin, joka oli innokas harrastelija-tähtitieteilijä, ja ryhtyi työskentelemään tämän observatoriossa. Hän koulutti poikansa ja tyttärensä avustajikseen ja jatkoi perheen tähtitieteellistä työtä kalenterien ja almanakkojen laatimiseksi ja havaintojen tekemiseksi.


title: Maria Margarethe Kirch

text: Vuonna 1711 hän julkaisi "Die Vorbereitung zug grossen Opposition", hyvän vastaanoton saaneen pamfletin, jossa hän ennusti uuden komeetan. Sen jälkeen hän julkaisi pamfletin, jossa hän käsitteli Jupiteria ja Saturnusta, ja siinä oli jälleen sekaisin tähtitieteellisiä laskelmia ja astrologista aineistoa.


title: Maria Margarethe Kirch

text: Krosigkin paronin kuoltua 1714 Maria muutti lyhyeksi aikaa Danzigiin erään matematiikan professorin assistentiksi. Vuonna 1716 hän sai työtarjouksen Venäjän keisarilta Pietari Suurelta mutta halusi kuitenkin jäädä Berliinin, jossa hän jatkoi kalenterien tekoa Nürnbergille, Dresdenille, Breslaulle ja Unkarille.


title: Maria Margarethe Kirch

text: Vuonna 1716 Maria Kirchin pojasta Christfriedistä tuli Hoffmanin kuoleman jälkeen kuninkaallisen tiedeakatemian Berliinin observatorion johtaja, ja Mariasta ja hänen tyttärestään Christinestä tuli Christfriedin avustajia. Käydessään observatoriossa Akatemian jäsenet valittivat, että Maria Kirch otti liian suuren roolin, ja häntä vaadittiin käyttäytymään niin kuin avustajan kuuluu ja pysyttelemään taustalla. Maria kieltäytyi, ja hänet pakotettiin eroamaan, ja samalla hän joutui luopumaan asunnostaan, joka sijaitsi observatorion alueella.


title: Maria Margarethe Kirch

text: Maria Kirch jatkoi työtä yksityisesti, mutta olosuhteiden vuoksi hän joutui luopumaan työstä tähtitieteen parissa. Hän kuoli Berliinissä 29. joulukuuta 1720. Hänen kolme tytärtään jatkoivat työtä hänen kuolemansa jälkeen ja auttoivat veljeään tämän tehtävässä johtavana tähtitieteilijänä.


title: Frida (elokuva)

text: Frida on vuonna 2002 ensi-iltansa saanut elokuva, jonka on ohjannut Julie Taymor. Elokuva kertoo meksikolaisen taiteilijan Frida Kahlon elämästä. Salma Hayek näyttelee Kahloa ja hänen aviomiestään Diego Riveraa esittää Alfred Molina.


title: Frida (elokuva)

text: Elokuva kertoo ajasta, jolloin nuori pariskunta vavisuttaa taiteen maailmaa ennakkoluulottomilla töillään ja elämällään. Elokuva kuvaa Fridan suhdetta paitsi aviomieheensä ja mentoriinsa Diegoon, myös Lev Trotskiin ja moniin naisiin.


title: Frida (elokuva)

text: Elokuva sai kaksi Oscaria: yhden parhaasta maskeerauksesta ja toisen sai musiikin säveltänyt Elliot Goldenthal.


title: William Devane

text: William Devane (s. 5. syyskuuta 1937 Albany, New York, Yhdysvallat) on yhdysvaltalainen näyttelijä. Hänet tunnetaan elokuvista "Maratoonari" (1973), "13 päivää, jotka järkyttivät maailmaa" (1974), "Vainottu" (1975) ja "Space Cowboys" (2000). Hän on näytellyt muun muassa televisiosarjoissa "Knots Landing" (1979–1993), "24" ja "West Wing" (1999–2006). Devane on naimisissa ja hänellä on kaksi lasta.


title: Persona non grata

text: Persona non grata (latinaa, monikko "personae non gratae") tarkoittaa sananmukaisesti ei-toivottua henkilöä. Persona non gratan vastakohta on persona grata.


title: Persona non grata

text: Diplomatiassa "persona non grataa" käytetään muun muassa diplomaattisten karkotusten yhteydessä. Diplomaattisia suhteita koskevan Wienin yleissopimuksen 9. artiklan mukaan vastaanottajavaltio voi "milloin tahansa ja tarvitsematta perustella päätöstään ilmoittaa lähettäjävaltiolle, että edustuston päällikkö tai sen diplomaattisen henkilökunnan jäsen on "persona non grata" tai että edustuston henkilökunnan jotakin muuta jäsentä ei voida hyväksyä. Lähettäjävaltion on tällaisessa tapauksessa joko kutsuttava asianomainen henkilö kotiin tai vapautettava hänet tehtävistään edustustossa."


title: Persona non grata

text: Yhdistyneiden kansakuntien pääsihteeri ja Itävallan entinen presidentti Kurt Waldheim ja hänen vaimonsa olivat Yhdysvalloille "persona non grata" natsiaikana sattuneiden tapahtumien johdosta. Vuonna 2011 Kimmo Kiljusesta tuli Kirgisialle "persona non grata" Kirgisian parlamentin tekemän päätöksen myötä.


title: Luomupiiri

text: Luomupiiri eli ruokapiiri tai luomuruokapiiri on yhteisö eli ryhmä ihmisiä, joka tilaa luomutuotteita tai muutoin eettisiä (lähellä, paikallisesti ja pienimuotoisesti tuotettuja tai Reilun kaupan) tuotteita suoraan maanviljelijöiltä tai jalostajilta välttäen ylimääräisiä välikäsiä. Luomupiiri ei ole kuitenkaan ainoastaan ruokapiiri, vaan se voi välittää esimerkiksi pesuaineita ja muita kemikaaleja, vaatteita ja muita tarvikkeita. Lisäksi luomupiiri järjestää monenlaista yhteistoimintaa.


title: Luomupiiri

text: Luomupiirit toimivat yleensä vapaaehtoisvoimin. Osa luomupiireistä saa pientä toiminta-avustusta esimerkiksi kuntien järjestöavustuksista, ylioppilaskunnalta tai yliopiston ravintolalta. Suurimmassa osasta piireistä kerätään kuitenkin pientä tilaus- tai jäsenmaksua kulujen kattamiseen. Vapaaehtoisille sen sijaan työstä ei pääsääntöisesti makseta korvausta. Yhdessä ammattikorkeakoulun yhteydessä toimivassa luomupiirissä ryhmän vetäjät tai aktiivit saavat opintopisteitä, jos kirjoittavat työstään raportin. Toisinaan toiminnasta saattaa saada pienen tuotelahjan tuottajalta.


title: Luomupiiri

text: Aktiivisia luomupiirejä Suomessa on tällä hetkellä noin parisenkymmentä. Tarkkaa lukua piireistä ja niiden jäsenmääristä on hankala saada, koska kaikki luomupiirit eivät ole julkisia eivätkä esimerkiksi löydy internetistä. Lisäksi luomupiirien toiminta on usein yhdestä tai muutamasta vetäjästä kiinni ja niiden toiminta lakkaa, kun edellinen vetäjä lopettaa eikä uutta löydy tilalle. Toisaalta taas uusia luomupiirejä syntyy jatkuvasti.


title: Luomupiiri

text: Karkeasti ottaen luomupiirejä on kahdenlaisia: korkeakoulujen suurempia 100–250 jäsenen ruokapiirejä ja jonkin tuttava- tai asumispiirin ympärille syntyneitä 20–40 jäsenen luomupiirejä. Tyypillisesti luomupiirin kautta tilaava henkilö on nainen. Korkeakoulujen luomupiireissä asiakkaat ovat useimmiten 20–25-vuotiaita. Pienemmissä luomupiireissä asiakkaat ovat yleensä hieman vanhempia.


title: Luomupiiri

text: Luomupiirit välittävät useimmiten paikallisten viljelijöiden tuottamia ja jalostamia elintarvikkeita, kuten perunaa sekä erilaisia juureksia, vihanneksia, jauhoja ja ryynejä. Ulkomaisia luomutuotteita tai Reilun kaupan tuotteita tilataan tukuista.


title: Luomupiiri

text: Luomutuotteiden välittämisen ohella luomupiirit voivat järjestää opintopiirejä ja kursseja, retkiä tiloille ja osallistumista ruoantuotantoon esimerkiksi sadonkorjuun aikana, luomuruoka- ja -viini-iltoja sekä erilaisia tempauksia kuten ekologisia piknikkejä.


title: Luomupiiri

text: Nämä luomupiirit löytyvät netistä, mutta kaikilla luomupiireillä ei ole omia kotisivuja.


title: Ornamentti

text: Ornamentti (), koriste tai dekoraatio on tavallisesti geometrisesti tyylitelty ja usein symmetrinen koristemuoto. Ornamenteista muodostetaan usein rytmisen toiston avulla seinäpintaa jäsentäviä horisontaalisia friisejä tai nauhoja (esimerkiksi boordeja). Ornamentti voi olla joko puhdas geometrinen abstraktio tai tyylitelty luonnon aihe.


title: Ornamentti

text: Koristeaiheita ovat ornamenttien teemat, ohjelmat tai aihekokonaisuudet. Erilaiset koristeaiheet olivat yleisiä arkkitehtuurissa ja käyttötaiteessa funktionalismiin asti.


title: Ornamentti

text: Ornamentti ja koriste ovat synonyymejä, mutta koriste-sanaan liitetään joskus halventava merkitys, joka on peräisin ornamentin modernismin aikaisesta historiasta 1900-luvun alussa. Aihetta koskevassa kirjallisuudessa käytetään yleensä sanaa ornamentti, ja sitä käytetään tässäkin artikkelissa.


title: Ornamentti

text: Dekoraatio on koriste tai somiste. Dekorointi tarkoittaa koristelemista, lavastusta, kulisseja tai kunniamerkkiä tai sen antamista.


title: Ornamentti

text: Augustinukselle syntisen orjan katumuksista, jonka rangaistukseksi täytyi puhdistaa viemäreitä, tulee ornamentti juuri sen häpeän takia, joka näin puhdistaa ja tasapainottaa uudelleen ihmisen sielun ja aseman.


title: Ornamentti

text: Jacques Bossuetille Jumala teki ihmisistä kauniita hengen valistuneisuudessa, älyn säteilevyydessä häntä muistuttavia, ei heidän oman onnellisuutensa takia, vaan kaikkeuden koristamiseksi, nykyisen vuosisadan ornamenteiksi.


title: Ornamentti

text: Immanuel Kantille ornamenttia on kaikki, mikä lisää maun tyytyväisyyttä pelkästään muodollaan, kuten maalausten kehykset, veistosten draperiat, pylväiköt palatsien ympärillä ja naisen iltapuku juhlahuoneessa.


title: Ornamentti

text: Martin Heideggerille ornamentti, ymmärrettynä "Zierinä" (sen antiikinaikaisessa mielessä jalokivenä) on kimallus, joka saa asiat ilmestymään ja tulemaan osaksi kokonaisuutta, osaksi nykyhetkeä.Mihaela Criticos, The Ornamental Dimension: Contributions To A Theory Of Ornament, The Central and Eastern European Online Library. Viitattu 9.11.2008.


title: Ornamentti

text: Ornamentin etymologia juontuu muinaiskreikan sanaan "kosmos". Se ja sen latinalainen käännös "ornamentum" viittaavat molemmat alun perin pyhään, latautuneisuuden sävyttämään käsitteeseen. Antiikin kosmos tarkoittaa ”järjestystä” ja ”ornamenttia” (kaunistamisen välineenä). Kristityssä perinteessä tunnetaan vastaava kauniin sopusoinnun käsite, "ornatus mundi".


title: Ornamentti

text: Ornamentteja tutkinut Mihaela Criticos esittää sille neljä tehtävä.


title: Ornamentti

text: Ornamentin symbolinen (esittävä) tehtävä ilmenee ornamenttia synnyttävänä toimintana. Ornamentti luotiin luultavasti erottamattomaksi osaksi julkisia ja yksityisiä rituaaleja ja siitä tuli asioiden, olentojen ja paikkojen mielekkyyttä lisäävä yksityiskohta, ihmisen olemassaoloa symboloiva käsikirjoitus.


title: Ornamentti

text: Laatua eli kvalifikaatiota antava (adjektiivinen) tehtävä. Omassa luokassaan jokaisella esineellä on oma ominaisuuksiensa tai ”sattumien” summa. Olivatpa ne keinotekoisia tai luonnollisia, ornamentit ovat välttämättömiä olemuksen sattumia.


title: Ornamentti

text: Ornamentti merkitsevänä yksityiskohtana heijastaa kokonaisuutta osassa, yleistä järjestystä yksittäisessä ilmiössä. Myös toisinpäin ajateltuna se jäsentää fyysistä, usein kaoottisena ja muodottomana havaittua todellisuutta. Ornamentin järjestystä luova periaate viittaa sekä muodolliseen että sosiaaliseen järjestykseen.


title: Ornamentti

text: Ornamentin koristavaa, dekoratiivista tehtävää perustellaan usein sen leikkivällä ja hedonistisella osatekijällä ja myös sen kyvyllä muuttaa tavallinen esine (henkilö, asia, konteksti, toiminto) esteettiseksi objektiksi.


title: Ornamentti

text: James Trilling esittää kirjassaan "The Language of Ornament" ornamentin visuaalisia ominaisuuksia ”dialektisia vastapareja”, joita ovat muun muassa:


title: Ornamentti

text: Islamilaisessa taiteessa on erityisen vahva mieltymys koko pinnan kattavaan koristeluun. Islamilaisen ornamentin neljä osatekijää ovat kalligrafia, kasviaiheet, geometriset kuviot, sekä ihmishahmojen esitys.


title: Ornamentti

text: Näkemykset ornamentista ovat ristiriitaisia. Sen on katsottu lisäävän tyylikkyyttä ja laatua. Tämän vastakohtana on näkemys, jonka mukaan ornamentin arvo taideteokselle ei ole missään mielessä sen sisäistä ja tarpeeton, koska se vähentää vaadittua vaikutusta.


title: Ornamentti

text: Ornamentin asema ajankohtaistui teollisen vallankumouksen myötä 1800-luvulla. Sen seurauksena ornamentteja voitiin ja alettiin tehdä koneilla mekaanisesti. Vuoden 1851 maailmannäyttelyssä nousi esille kysymys ornamentin määrästä ja luonteesta. Tuohon aikaan kasvimuotojen ornamentteja käytettiin ylenpalttisesti ja sopimattomasti. Syytettiin, että nämä kätkivät huonosti suunnitellut esineet, eivätkä tuoneet esiin hyvää muotoilua.


title: Ornamentti

text: Bauhausin esittämä ratkaisu oli järkiperäistäminen. Pyrittiin suunnittelemaan rakennuksia ja esineitä, jotka sopivat massatuotantoon ja joiden ornamentteja välttävä virtaviivaisuus myös ilmaisi niiden tekotapaa.


title: Ornamentti

text: Ihmiskunnan alusta asti kaikki yhteiskunnat ja kulttuurit ovat tuottaneet jonkinlaisia ornamentteja. Ornamentin kriisi alkoi teollisesta kumouksesta 1800-luvun lopulla ja kärjistyi itävaltalaisen arkkitehdin Adolf Loosin esseen otsikossa vuonna 1908 ”Ornamentti ja rikos”. Modernissa arkkitehtuurissa ja muotoilussa ornamentiikka ja ornamentti laitettiin syrjään. Ornamentti alkoi tehdä paluuta, kun 1970-luvulla ylellisyysesineiden käsityömäinen tuotanto elpyi.


title: Ornamentti

text: Adolf Loosin ratkaisu ornamentin ongelmaan oli esimerkiksi kiven ornamentaalisten ominaisuuksien käyttö perinteisten ornamenttien sijaan, jota hän käytti "Looshausin " alaosissa. Tätä ominaisuutta käytettiin jo ennen ornamentin kriisiä, muun muassa neljännellä vuosituhannella eaa. Egyptissä. Materiaalien, kuten kiven tai puun hienovaraisten pintarakenteiden käytöstä tuli uusi, ornamentin kieltäneen modernismin ornamentti. Monet tulkitsevat nykyajan ornamenteiksi myös erilaiset vinjetit ja esimerkiksi puhtaasti sommittelua ja visuaalista vaikutusta varten tehdyt palkit, rimat ja elementit rakennusten julkisivuissa. Ornamenttia tutkinut Kaisa Simanainen toteaa rakennuksen julkisivusta, että se voidaan haluttaessa mieltää rakennuksen ihona, jonka läpi rakennuksen toiminta ja rakenne eivät ole luettavissa.


title: Ornamentti

text: Tietokoneiden avulla pystytään tutkimaan ornamenttien historiallisia lähteitä tarkemmin kuin aikaisemmin. Nykytekniikalla ornamenttien luominen on helppoa ja tehokasta, mutta niitä ei kuitenkaan paljon käytetä. Esimerkiksi arkkitehtuurissa ornamentteja saisi tietokoneavusteisesti helposti lisättyä julkisivujen koristeluun.


title: Ornamentti

text: Suomalaisen kuvataiteilija Jan-Erik Anderssonin "Life on a Leaf – a total work of art" väitöskirjaan kuuluu lehden pohjamuotoon perustuva omakotitalo. Taiteilija puolustaa ja toteuttaa ornamentin käyttöä arkkitehtuurin ja arjen mielikuvitusta tuottavana osana.


title: Aistinelin

text: Aistinelin eli aistin () on ulkomaailmasta ärsykkeitä vastaan ottava elin. Aistinelimet aistivat erilaisia tuntemuksia; ihmisellä aistinelimiä ovat kieli, nenä, korvat, silmät ja iho. Näillä elimillä on toki muitakin toimintoja.


title: Aistinelin

text: Aistinelimissä on aistinreseptoreja, jotka ovat herkkiä biologisia antureita.


title: Aistinelin

text: Kieli toimii makuaistimena, jonka tehtävänä on aistia erilaisia makuja. Tämä aisti auttaa eliötä välttämään myrkyllistä tai pilaantunutta ravintoa. Nenä toimii hajuaistimena, eli se tunnistaa erilaiset hajut. Korvien tehtävänä on kuulla ääniä ja ihmisellä korva sisältää myös tasapainoaistin aistielimet. Silmät havaitsevat valoa, jonka aivot tulkitsevat kuvaksi, tätä kutsutaan näköaistimukseksi. Iho tuntee kylmän, kuuman, märän ja kivun. Iho tuntee kipua, jos kehoon tulee haavoja tai muita vammoja.


title: Kuusankosken Veto

text: Kuusankosken Veto on entinen kuusankoskelainen urheiluseura. Se perustettiin vuonna 1931 ja toiminta loppui vuonna 1985. Veto muistetaan varsinkin pesäpallon miesten edustusjoukkueesta. Se pelasi aikoinaan kymmenen kautta Suomen pääsarjassa. Joukkue voitti 1930- ja 1940-luvuilla yhteensä seitsemän SM-mitalia. Kaikki mitalit tulivat peräkkäisillä kausilla. Mitaleista kolme on Suomen mestaruuksia (1935, 1937, 1940). Pesäpallon lisäksi Vedon lajina oli ainakin koripallo.


title: Keravan KooPee

text: Keravan KooPee eli Keravan Palloseura on entinen keravalainen pesäpalloseura. Se perustettiin 3. lokakuuta vuonna 1927. Puheenjohtajana toimi tuolloin Väitö Vuorisalo. Perustamisen jälkeen seuralla oli mies- ja naisjoukkueet. Miesten joukkue pelasi pääsarjassa eli silloisessa Suursarjassa vuodet 1935 ja 1937–1939. Näiltä vuosilta joukkue saavutti SM-hopeaa vuonna 1937. Myöhemmin joukkue pelasi vielä mestaruussarjassa vuonna 1953, mutta jäi sijalle 12. Muuten miesten joukkue pelasi Suomi-sarjaa vuodet 1930–1933, 1945–1947, 1950–1952, 1954–1955 ja 1958. Kaudet 1934 ja 1936 KooPee pelasi valtakunnansarjassa, jonka se voitti vuonna 1934. 28. tammikuuta vuonna 1960 KooPee yhdistyi Keravan Pallotoverien kanssa Keravan Pallokerhoksi.


title: Viitasiepparit

text: Viitasiepparit ("Lathrotriccus") on tyrannien heimoon kuuluva lintusuku.


title: Carla Sacramento

text: Carla Cristina Paquete Sacramento (s. 10. joulukuuta 1971) on entinen portugalilainen keskimatkojen juoksija. Hän voitti maailmanmestaruuden 1 500 metrin juoksussa vuonna 1997.


title: Carla Sacramento

text: Carla Sacramento aloitti aikuisten arvokisauransa Barcelonan 1992 olympialaisissa, joissa hän karsiutui välierissä sekä 800:n että 1 500 metrin juoksussa. Stuttgartin MM-kilpailuissa 1993 hän sijoittui 1 500 metrin juoksun loppukilpailussa 11:nneksi ajalla 4.09,15. Vuonna 1994 hän saavutti sisäratojen EM-pronssia Pariisin hallikisojen 800 metrillä. Saman vuoden ulkoratojen EM-kilpailuissa Helsingissä hän oli kuudes sekä 800:lla että 1 500 metrillä (ajat 2.00,01 ja 4.20,62), mutta tämän jälkeen hän keskittyi näistä kahdesta pidemmälle matkalle.


title: Carla Sacramento

text: Uransa ainoan sisäratojen MM-mitalin Sacramento sai Barcelonassa 1995 sijoittumalla 1 500 metrillä hopealle. Samana vuonna Göteborgissa ulkoratojen MM-kilpailuissa hän saavutti 1 500 metrillä pronssia ajalla 4.03,79. Vuonna 1996 hän voitti Tukholmassa sisäratojen Euroopan mestaruuden ajalla 4.08,95. Atlantan 1996 olympialaisissa hän sijoittui kuudenneksi ajalla 4.03,91. Uransa suurimman voiton hän saavutti Ateenan MM-kilpailuissa 1997 voittaessaan kultaa ajalla 4.04,24. Budapestin EM-kilpailuissa 1998 hän hävisi vain olympiavoittaja Svetlana Masterkovalle ja sai hopeaa ajalla 4.12,62.


title: Carla Sacramento

text: Sacramento jatkoi arvokisauraansa vuoteen 2004 saakka. Sevillan MM-kilpailuissa 1999 hän sijoittui 1 500 metrillä viidenneksi ajalla 4.01,29. Sydneyn 2000 olympialaisissa sijoitus oli kymmenes ja loppuaika 4.11,15. Edmontonin MM-kilpailuissa 2001 hän oli neljäs ajalla 4.03,96. Wienissä sisäratojen EM-kilpailuissa 2002 hän sai hopeaa tavallista pidemmällä matkalla eli 3 000 metrillä. Kesällä Münchenin EM-kilpailuissa hän oli 1 500 metrillä kahdestoista ajalla 4.17,01. Pariisin MM-kilpailuissa 2003 ja Ateenan olympialaisissa 2004 hänen urakkansa päättyi välieriin.


title: Mark Ravenhill

text: Mark Ravenhill (s. 7. kesäkuuta 1966) on brittiläinen näytelmäkirjailija. Hän opiskeli englantia ja draamaa Bristolin yliopistossa. Hänen ensimmäinen täysimittainen näytelmänsä oli "Shopping and Fucking", joka sai kantaesityksensä Lontoossa vuonna 1996.


title: Mark Ravenhill

text: Ravenhillillä on epilepsia ja hänet todettiin HIV-positiiviseksi vuonna 1990. Hän on avoimesti homoseksuaali.


title: Mikrotomi

text: Mikrotomi on mm. kudosten laboratoriotutkimusten valmistelussa käytettävä mekaaninen leikkauslaite, jolla valmistetaan mikroskoopilla tarkasteltaviksi soveltuvia ohuita leikkeitä kudosnäytteistä. Mikrotomin kehitti C. M. Topping 1840-luvulla ja sitä parantelivat 1800-luvun jälkipuoliskolla H. Welcker ja Wilhelm His.


title: Mikrotomi

text: Nykyaikaisen mikrotomin terä on joko pyörivä tai liukuva. Tarkoituksen mukaan voidaan valita teräksinen, lasinen tai timanttiterä. Terästeriä käytetään eläinkudosten leikkaamiseen, lasista veitsiterää käytetään elektronimikroskooppia varten tarkoitettujen näytteiden valmistamiseen. Karkeampaa timanttiterää käytetään koviin materiaaleihin kuten luuhun ja hampaaseen ja jalokivilaatuista timanttiterää elektronimikroskoopin näytteisiin.


title: Ezzedine Chakroun

text: Ezzedine Chakroun (s. 13. kesäkuuta 1948 Sfax, Tunisia) on tunisialainen jalkapalloilija, pelipaikaltaan hyökkääjä. Hän on Tunisian jalkapallomaajoukkueen kautta aikain neljänneksi paras maalintekijä.


title: Ezzedine Chakroun

text: Chakroun aloitti uransa kotikaupungissaan CS Sfaxienissa joukkueessa, josta hän siirtyi ensimmäisen kauden jälkeen toiseen paikalliseen seuraan Sfax Railways Sportsiin vuonna 1967. Siirto kannatti sillä Chakroun juhli ensimmäisellä kaudellaan Tunisian liigamestaruutta onnistuen maalinteossa 9 kertaa 22 ottelussa. Sittemmin Chakrounin maalimäärät vaihtelivat selkeästi, kuten kausina 1970–1971 ja 1971–1972, jollain hän teki molemmilla kausilla 4 maalia. Sittemmin Chakroun voitti maalikuninkuuden kaudella 1972–1973 tehtyään 26 ottelussa 23 maalia. Hän pelasi Tunisian pääsarjassa aina vuoteen 1978 asti, jonka jälkeen Chakroun siirtyi Saudi-Arabiaan muutamaksi vuodeksi. Palattuaan takaisin Tunisiaan maaliskuussa 1981 Sfax Railways Sportsin riveihin, hän loukkaantui 27. toukokuuta 1981 Club Africainin vastaan pelatussa ottelussa, joka myös päätti hänen uransa.


title: Ezzedine Chakroun

text: Tunisian maajoukkueessa Chakroun pelasi ensi kerran vuonna 1967 Algeriaa vastaan. Hänen parhaat vuotensa olivat 1971–1973 välisenä aikana, jolloin Chakroun teki 14 maalia 23 ottelussa. Yhteensä hän teki 19 maalia 40 ottelussa. Maalimäärä oli myös Tunisian maajoukkueen uusi ennätys, jonka Chakroun teki vuonna 1973. Ennätys kesti aina vuoteen 2001 asti, jolloin Adel Sellimi rikkoi sen tekemällä 20 maalia.


title: Kim Batten

text: Kim Batten (s. 29. maaliskuuta 1969) on entinen yhdysvaltalainen 400 metrin aitajuoksija ja olympiamitalisti. Hän voitti lajinsa maailmanmestaruuden vuonna 1995 parantaen samalla maailmanennätystä. Syyskuuhun 2011 mennessä vain Julija Petšonkina, Melaine Walker ja Lashinda Demus ovat juosseet matkan häntä nopeammin.


title: Kim Batten

text: Kim Batten sijoittui Tokion MM-kilpailuissa 1991 viidenneksi 400 metrin aitajuoksussa ajalla 53,98 s. Kolmesta amerikkalaisesta hän oli heikoin, sillä Janeene Vickers sijoittui kolmanneksi ja Sandra Farmer-Patrick neljänneksi. Barcelonan 1992 olympialaisiin hän ei päässyt mukaan. Stuttgartin MM-kilpailuissa 1993 hän sijoittui neljänneksi ajalla 53,84 s ja jäi 0,36 sekunnin erolla mitalisijojen ulkopuolelle.


title: Kim Batten

text: Göteborgin MM-kilpailuissa 1995 Batten voitti kultaa uudella maailmanennätyksellä 52,61 s. Hän joutui lopussa tiukoille, sillä kovasti kirinyt maannainen Tonja Buford hävisi vain yhdellä sadasosasekunnilla. Atlantan 1996 olympialaisissa Batten saavutti hopeaa ajalla 53,08 s. Jamaikan Deon Hemmings oli häntä 0,26 sekuntia nopeampi.


title: Kim Batten

text: Ateenan MM-kilpailuissa 1997 Batten saavutti pronssia ajalla 53,52 s. Hän juoksi myös 4 × 400 metrin viestissä, jossa Yhdysvallat sai hopeaa loppuajalla 3.21,03. Viimeisen kerran Batten kilpaili arvokisoissa Sydneyn 2000 olympialaisissa, joissa hän karsiutui välierissä ajalla 55,73 s.


title: Helsingin seudun joukkoliikenne

text: Helsingin seudun joukkoliikenne on Helsingin seudulla tapahtuvaa bussi-, raitiovaunu-, metro-, lähijuna- ja lauttaliikennettä. Helsingin sisäisestä liikenteestä huolehti vuoden 2009 loppuun saakka Helsingin kaupungin liikennelaitos HKL, kuntarajat ylittävästä sekä Espoon ja Vantaan sisäisestä liikenteestä YTV, joka lakkautettiin 31.12.2009.


title: Helsingin seudun joukkoliikenne

text: Vuoden 2010 alussa aloitti toimintansa Helsingin seudun liikenne -kuntayhtymä HSL, joka perustuu uuteen joukkoliikennelakiin. Uuteen kuntayhtymään siirtyivät sekä HKL:n että YTV:n liikenteen suunnittelutoiminnot. HSL:ään kuului sen toiminnan alkuvaiheessa kuusi kuntaa: Helsinki, Espoo, Vantaa, Kerava, Kirkkonummi ja Kauniainen. HSL vastaa toimintansa alkuvaiheessa noin 1,1 miljoonaan asukkaan joukkoliikenteen järjestämisestä. Muut Helsingin seudun kahdeksan kuntaa voivat liittyä myöhemmin HSL:n jäseneksi. Sipoo liittyi jäseneksi 1.1.2013, sekä Siuntio ja Tuusula 1.1.2018.


title: Helsingin seudun joukkoliikenne

text: Helsingin sisäiset linjat toimivat usein syöttölinjoina metroon ja lähijuniin. Bussit liikennöivät myös keskustasta sellaisiin lähiöihin, joihin ei ole metro- tai junayhteyttä. Lähiliikenteen keskus keskustassa sijaitsee päärautatieaseman ympäristössä. Useimpia linjoja ajetaan 5.30 ja 23.45 välisenä aikana, suosituimmilla linjoilla ajetaan 1.30 asti. Yölinjoja ajetaan yleisesti vain 23.45 ja 1.30 välisenä aikana, ja nämä linjat ajavat yleisesti suoraan paikkoihin, joihin on yleensä ollut vain syöttölinja (metron tai lähijunan liikenteen ulkopuolella).


title: Helsingin seudun joukkoliikenne

text: Myös Espoossa ja Vantaalla on joukko kunnan sisäisiä linjoja. Niistä useimmilla on päätepysäkki jollakin lähiliikenteen rautatieasemalla, jolloin ne toimivat liityntälinjoina. Espoon sisäisiksi linjoiksi luetaan myös Kauniaisten kautta kulkevat linjat. Lisäksi HSL-alueeseen kuuluvalla Keravalla on kaksi sisäistä linjaa, jotka kulkevat kaupungin rautatieaseman kautta.


title: Helsingin seudun joukkoliikenne

text: Seutulinjat ovat linjoja, jotka ylittävät kuntarajoja. Näiden samoin kuin myös Espoon ja Vantaan sisäisten linjojen reiteistä ja aikatauluista päätti vuoden 2009 loppuun asti YTV, minkä jälkeen sen tehtävät siirtyivät HSL-kuntayhtymälle. Sopimusten perusteella liikennettä hoitavat lukuiset yksityiset yhtiöt.


title: Helsingin seudun joukkoliikenne

text: Suurin osa seutulinjoista liikennöi Helsingin keskustasta eri puolille Espoota ja Vantaata. Bussit Helsingistä Vantaan itäosiin lähtevät yleisesti Rautatientorilta, Vantaan länsiosiin sekä Espoon keski- ja pohjoisosiin Elielinaukiolta. Länsiväylää pitkin kulkevat bussit Espoon eteläosiin lähtevät omasta terminaalistaan Kampin keskuksesta. Lisäksi on joukko seudullisia poikittaislinjoja. Niistä huomattavin on runkolinja 550 (entinen "Jokeri-linja"), joka kulkee Itäkeskuksesta Viikin, Oulunkylän, Haaga, Leppävaaran, Otaniemen ja Tapiolan kautta Westendiin. Lisäksi on useita poikittaislinjoja, jotka johtavat Sörnäisistä ja Viikistä kulkevat poikittaislinjat Pasilan ja Munkkiniemen kautta Espoon eteläosiin. Myös Helsinki-Vantaan lentoasemalta on suoria bussiyhteyksiä eri puolille pääkaupunkiseutua.


title: Helsingin seudun joukkoliikenne

text: Helsinki on tällä hetkellä Suomen ainoa kaupunki, jossa on raitioliikennettä. Liikennettä on lähes yksinomaan kantakaupungin sisällä; vain Munkkiniemen raitiolinja jatkuu muutaman kilometrin kantakaupungin ulkopuolelle. Nykyiset raitiolinjat ovat 1, 2, 3, 4, 5, 6/6T, 7, 8, 9 ja 10. Raitioliikenne muodostaa metron kanssa kantakaupungin liikenteen selkärangan ja on pääasiallinen liikkumistapa kantakaupungin sisällä. Matkustajia raitioliikenne kuljettaa vuodessa yli 50 miljoonaa. Raitioliikenteen operoinnista vastaa HKL:n tytärliikelaitos HKL-Raitioliikenne.


title: Helsingin seudun joukkoliikenne

text: Viimeisimmät laajennukset tapahtuivat vuonna 2012, kun vuoden alussa raitiolinja 8:n päätepysäkki siirtyi Salmisaaresta Saukonpaateen, Jätkäsaareen ja elokuussa linja 9:ää jatkettiin Kolmikulmasta Länsiterminaaliin. Lisäksi raitioliikennettä on suunniteltu jatkettavaksi muun muassa Ilmalaan ja Laajasaloon.


title: Helsingin seudun joukkoliikenne

text: Suomen ensimmäinen ja tällä hetkellä ainoa metrojärjestelmä avattiin Helsingissä vuonna 1982 välillä Rautatientori – Itäkeskus. Sen jälkeen linja on jatkunut länteen Ruoholahteen ja itään Mellunmäkeen ja Vuosaareen. 17-aseminen linja palvelee erityisesti Itä-Helsingistä kantakaupunkiin kulkevia. Metron operoinnista vastaa HKL:n tytärliikelaitos HKL-Metroliikenne.


title: Helsingin seudun joukkoliikenne

text: Nykyistä linjaa jatketaan länsimetrona Espooseen. Lisäksi metroa on suunniteltu jatkettavaksi itään Helsingin Sipoolta saamille alueille. Aivan uuden metrolinjan on suunniteltu alkavan Kampista ja jatkuvan sieltä pohjoiseen Pasilan kautta Helsinki-Vantaan lentoasemalle ja Viikkiin, lisäksi on suunnitelmissa jatkaa metrolinjaa myös Katajanokan suuntaan ja sieltä mahdollisesti Laajasalon saarelle.


title: Helsingin seudun joukkoliikenne

text: Lähijunat on VR:n operoimaa ja HSL-yhteistyöhön kuuluvaa junaliikennettä. Linjat on merkitty kirjaimin, ja niistä jokainen lähtee Helsingin päärautatieasemalta kulkien Pasilan rautatieaseman läpi ja jatkaen joko ranta-, pää-, Vantaankosken- tai Lahden radoille. Vantaankosken- ja pääradan yhdistävä Kehärata otettiin käyttöön 1.7.2015.


title: Helsingin seudun joukkoliikenne

text: Suomenlinnan saari on yhdistetty Kauppatoriin ympärivuotisesti liikennöitävällä lauttalinjalla. Liikennettä hoitaa Suomenlinnan Liikenne Oy, ja liikenteessä käytetään M/S Suomenlinna II -alusta.


title: Helsingin Pallo-Toverit

text: Helsingin Pallo-Toverit (PT) on helsinkiläinen urheiluseura. Se tuli kaikkein tunnetuimmaksi pesäpallotoiminnastaan. Lisäksi Pallo-Toverit pelasivat myös hiukan pesäpallon kaltaista softballia. Pallo-Toverit olivat aikoinaan pesäpallon huippujoukkue voittaen yhden miesten Suomen mestaruuden ja yhteensä 7 SM-mitalia. Vuodesta 1931 pelatussa sarjamuotoisessa pääsarjassa Pallo-Toverit pelasivat yhteensä 24 kautta. Lisäksi Pallo-Toverien naiset voittivat 12 Suomen mestaruutta. Vuoden 1955 jälkeen pelatussa sarjamuotoisessa kilpailussa Pallo-Toverit on juhlinut lisäksi viisi kertaa SM-hopeaa ja kerran pronssia.


title: Helsingin Pallo-Toverit

text:
Miehet
Naiset


title: Helsingin Pallo-Toverit

text: Etenijäkuningatar:


title: Helsingin Pallo-Toverit

text: Lyöjäkuningatar:


title: Helsingin Pallo-Toverit

text:
Vuoden lukkari:
Vuoden pesäpalloilija:


title: Junko Asari

text: Junko Asari (s. 22. syyskuuta 1969) on entinen japanilainen kestävyysjuoksija.


title: Junko Asari

text: Asari voitti maratonjuoksun maailmanmestaruuden Stuttgartin MM-kilpailuissa 1993. Hänen loppuaikansa oli 2.30.03. Atlantan 1996 olympialaisissa hän sijoittui 17:nneksi ajalla 2.34.31. Sevillan MM-kilpailuissa 1999 hän oli 16:s ajalla 2.31.39. Sevillassa Japanin joukkue voitti maratonin maailmancupin mutta Asarin aikaa ei laskettu mukaan tuloksiin, koska hän ei ollut kolmen parhaan japanilaisen joukossa.


title: Junko Asari

text: Maratonennätyksensä 2.26.10 Asari juoksi Osakan maratonilla 1994.


title: Eleniat

text: Eleniat ("Elaenia") on tyrannien heimoon kuuluva lintusuku. Sukuun kuuluu 19 lajia.


title: Hiromi Suzuki

text: Hiromi Suzuki (s. 6. joulukuuta 1968) on entinen japanilainen kestävyysjuoksija. Hän voitti maratonin maailmanmestaruuden vuonna 1997.


title: Hiromi Suzuki

text: Suzuki oli 1990-luvun alkupuolella maansa paras 10 000 metrin juoksija. Barcelonan 1992 olympialaisissa hän karsiutui vielä alkuerissä mutta Göteborgin MM-kilpailuissa 1995 hän sijoittui loppukilpailussa kahdeksanneksi ajalla 31.54,01 ja Atlantan 1996 olympialaisissa 16:nneksi ajalla 32.43,39.


title: Hiromi Suzuki

text: Ateenan MM-kilpailuissa 1997 Suzuki voitti maratonilla kultaa ajalla 2.29.48. Japanin joukkue voitti myös samalla juostun maratonin maailmancupin, johon laskettiin kunkin maan kolmen parhaan juoksijan aika.


title: Hiromi Suzuki

text: Maratonennätyksensä 2.26.27 Suzuki juoksi Osakassa vuonna 1996.


title: James Fox

text: James Fox (alk. William Fox) (s. 19. toukokuuta 1939 Lontoo, Englanti) on englantilainen näyttelijä. Hänet tunnetaan elokuvista "Palvelija" (1963), "Nuo mainiot miehet lentävissä koneissaan" (1964) ja "Matka Intiaan" (1984).


title: James Fox

text: James Fox aloitti elokuvauransa jo 11-vuotiaana lapsinäyttelijänä nimellä William Fox. Hänen ensimmäinen pääroolinsa oli Ealing-komediassa "The Magnet" (1950).


title: James Fox

text: Mick Jaggerin kanssa tehdyn psykedeelisen rikoselokuvan "Performance" (1970) kuvausten jälkeen James Fox hakeutui psykiatriseen hoitoon, tuli uskoon ja oli poissa elokuvien teosta yli kymmenen vuotta. Syiksi on kerrottu kuvauksissa käytetty DMT-huume ja vuonna 1971 sattunut Foxin isän kuolema, mutta Fox on myöhemmin sanonut olleensa ylirasittunut jo ennen "Performancen" kuvauksia ja tauon tehneen hänelle hyvää.


title: James Fox

text: Fox on naimisissa Mary Elisabeth Piperin kanssa, heillä on viisi lasta.


title: James Fox

text: James Foxin veli Edward Fox on myös näyttelijä.


title: Ljudmila Galkina

text: Ljudmila Galkina (s. 20. tammikuuta 1972) on entinen venäläinen pituushyppääjä. Hän voitti maailmanmestaruuden hallissa vuonna 1995 ja ulkoradoilla vuonna 1997.


title: Ljudmila Galkina

text: Ljudmila Galkina sijoittui Stuttgartin MM-kilpailuissa 1993 pituushypyssä parhaana venäläisenä viidenneksi tuloksella 674 cm. Helsingin EM-kilpailuissa 1994 hän hyppäsi karsinnassa tuloksen 626 cm eikä selviytynyt loppukilpailuun. Barcelonan sisäratojen MM-kilpailuissa 1995 hän voitti kultaa tuloksella 695 cm. Saman vuoden kesällä Göteborgin MM-kilpailuissa hän jäi karsinnassa tulokseen 649 cm ja karsiutui jälleen.


title: Ljudmila Galkina

text: Ateenan MM-kilpailuissa 1997 Galkina voitti kultaa uransa pisimmällä tilastokelpoisella hypyllä 705 cm. Budapestin EM-kilpailuissa 1998 hän sai pronssia myötätuulituloksella 706 cm. Sevillan MM-kilpailuissa 1999 hän sijoittui neljänneksi tuloksella 682 cm. Hän hävisi vain yhden senttimetrin 2000-luvulla dopingin käytöstä tuomitulle Marion Jonesille.


title: Ljudmila Galkina

text: Sydneyn 2000 olympialaisissa Galkina sijoittui pituushypyssä yhdeksänneksi tuloksella 656 cm. Edmontonin MM-kilpailuissa 2001 hän oli kahdeksas tuloksella 670 cm. Wienissä sisäratojen EM-kilpailuissa 2002 hän sai pronssia tuloksella 668 cm. Pariisin MM-kilpailuissa 2003 hän sijoittui vielä kymmenenneksi tuloksella 645 cm.


title: Ljudmila Galkina

text: Galkinan ulkoratojen ennätys pituushypyssä on 705 cm vuodelta 1997. Sisäradoilla hän hyppäsi 700 cm vuonna 2001.


title: Juovanapsijat

text: Juovanapsijat ("Mecocerculus") on tyrannien heimoon kuuluva lintusuku.


title: God Put a Smile upon Your Face

text: ”God Put a Smile upon Your Face” on englantilaisen vaihtoehtorock-yhtye Coldplayn kappale. Se löytyy yhtyeen albumilta "A Rush of Blood to the Head" ja on sen kolmas kappale. Kappale julkaistiin 14. heinäkuuta 2003 albumin neljäntenä singlenä. Kappale julkaistiin alueittain Kanadassa, Euroopassa, Australiassa ja paranneltuna versiona Taiwanissa. Britanniassa ja Yhdysvalloissa siitä julkaistiin vain promosinglet.


title: God Put a Smile upon Your Face

text: Kappale rakentuu akustisten kitaroiden ja sähkökitaroiden ympärille, ja niitä tukevat nopeatempoiset rummut. Monet artistit ovat sämplänneet kappaletta.


title: God Put a Smile upon Your Face

text: Coldplayn laulaja Chris Martin kertoi ”God Put a Smile upon Your Facen” kirjoittamisesta:


title: God Put a Smile upon Your Face

text: Kysyttäessä kappaleen kehittymisestä yhtyeen basisti Guy Berryman vastasi:


title: God Put a Smile upon Your Face

text: Kappaleessa kuullaan sekä akustisia kitaroita että sähkökitaroita. Kappale alkaa hiljaisena akustisena balladina ja kehittyy sitten sähkökitaroiden karjuntaan ja nousevaan lauluun. Kappale sisältää toistuvan, nopeatempoisen rumpurytmin. Kun kappaletta esitetään konserteissa, Jonny Buckland soittaa pitkään kitarariffejä Martinin soittaessa akustista kitaraa.


title: God Put a Smile upon Your Face

text: Kolmannen säkeistön ensimmäinen säe viittaa ratkaisevaan hetkeen, jonka mukana on arvoituksellinen viittaus Jumalaan: Neljännen säkeistön toinen säe korostaa viivaa synnin ja nautinnon välissä, jossa Martin laulaa, että kaikki ovat syntisiä ja että maailmassa ei ole arvosanoja:


title: God Put a Smile upon Your Face

text: Coldplay julkaisi ”God Put a Smile upon Your Facen” singlenä Britanniassa 7. heinäkuuta 2003. Yhdysvalloissa ja Kanadassa single julkaistiin 14. heinäkuuta 2003, ja 21. heinäkuuta 2003 Australiassa ja Taiwanissa. Singlen B-puolena oli kappale ”Murder”.


title: God Put a Smile upon Your Face

text: Singlen kannessa on kuva yhtyeen basistista Guy Berrymanista. Kannen on tehnyt Sølve Sundsbø. Kappale julkaistiin alueittain Kanadaan, Eurooppaan, Australiaan ja paranneltuna versiona Taiwaniin. Britanniassa ja Yhdysvalloissa kappaleesta julkaistiin vain promosinglet.


title: God Put a Smile upon Your Face

text: Kriitikoiden arviot ”God Put a Smile upon Your Facesta” olivat yleisesti ottaen positiivisia. "Rolling Stone" -lehden kriitikko Rob Sheffield kirjoitti: "'God Put a Smile Upon Your Face' on tiukinta ja parasta mitä Coldplay on ikinä tehnyt." "PopMattersin" kriitikko Adrien Begrand kirjoitti: "Bucklandin fillit ovat vaikuttavan 'God Put a Smile on Your Facen' huippukohta, samalla kun kappaleen kertosäkeistö kurottaa kilpailijoidensa, maamiehiensä maalaisten Dovesin korkeuksiin." "Desibeli.netin" Jari Tuomanen kirjoitti levyarvostelussaa: "Tempoa on aavistus lisää ja tuoreita(!) vaikutteita on haettu mm. motownista (God Put A Smile Upon Your Face)..."


title: God Put a Smile upon Your Face

text: ”God Put A Smile Upon Your Face” on "" -videopelissä ladattavana kappaleena. Pelissä on myös muita Coldplay kappaleita kuten "Yellow" ja "Violet Hill". Plan B sämpläsi kappaletta vuoden 2007 mixtapellaan "Paint it Blacker". Mark Ronson on tehnyt kappaleesta cover-version. Hänen versionsa kappaleesta löytyy hänen albumiltaan "Version". Ronson esitti kappaleen Adelen kanssa vuoden 2008 Brit-palkintogaalassa.


title: God Put a Smile upon Your Face

text: Kappaleen musiikkivideo julkaistiin lokakuussa 2003.


title: God Put a Smile upon Your Face

text: Video on mustavalkoinen, ja se sisältää kertomuksen. Kappaleessa näytetään välillä yhtyettä ja välillä jatketaan tarinaa. Kertomus kertoo liikemiehestä, joka alkaa hävitä näkyvistä törmättyään mysteeriseen muukalaiseen, jolla ei ole kenkiä. Aluksi liikemieheltä katoaa toinen käsi, ja hänen salkkunsa putoaa hänen kädestään. Hän menee ravintolaan, jossa hän tapaa ystävänsä. Kesken juomisen häneltä katoaa toinenkin käsi. Kauhistuneena hän lähtee ravintolan vessaan, josta hän palaa takaisin kadulle. Lopulta hän kaatuu maahan ja katoaa kokonaan. Liikemiehestä jää jäljelle vain puku.


title: God Put a Smile upon Your Face

text: Musiikkivideon liikemiestä esittää näyttelijä Paddy Considine. Videon ohjasi ohjaaja Jamie Thraves, joka on aikaisemminkin tehnyt Coldplayn musiikkivideoita, esimerkiksi ”The Scientistin” videon.


title: Abdol Hossein Sardari

text: Abdol Hossein Sardari, (noin. 1895–1981) oli iranilainen valtiomies ja diplomaatti, joka pelasti juutalaisia toisen maailmansodan holokaustin aikana. Hänet tunnettiin ”Iranin Schindlerinä”. Holokaustin muistosäätiö Yad Vashem on nimennyt hänet Vanhurskaaksi kansakuntien joukossa.


title: Abdol Hossein Sardari

text: Sardari oli Iranin konsulaatti Pariisissa vuonna 1941. Pariisissa oli tuolloin suurehko persianjuutalainen yhteisö. Keväällä 1940 Adolf Hitlerin johtaman natsi-Saksan joukot miehittivät kaupungin. Iranin ja Saksan välillä oli sopimus, jonka mukaan Saksa takaa iranilaisten turvallisuuden. Sardari sai näin taattua turvapaikan Ranskassa niille persianjuutalaisille, jotka olivat asuneet siellä sitten Persian valtakunnan ajan. Sardari kamppaili natsivirkamiesten kanssa siitä kuuluuko persianjuutalaisten suojeleminen sopimukseen vai ei, kunnes lopulta asiassa päästiin yksimielisyyteen. Persianjuutalaiset evakuoitiin takaisin Iraniin.


title: Abdol Hossein Sardari

text: Sardari meni kuitenkin vielä pidemmälle. Hän ymmärsi natsien vainojen vakavuuden ja antoi Iranin passeja 500 kappaletta tuhansille ei-persialaiselle juutalaisille, jotka pelastuivat.


title: Abdol Hossein Sardari

text: Sardari ei toiminut Iranin hallituksen toimeksiannosta tai uskontonsa nimissä, vaan oma-aloitteisesti vaikka oli itse muslimi.


title: Abdol Hossein Sardari

text: Abdol Hossein Sardaria kunnioitetaan monissa juutalaisjärjestöissä, kuten esimerkiksi Simon Wiesenthal keskuksessa. Huhtikuussa 1978 Sardari sai virallisen tunnustuksen Israelin valtiolta ja sai nimensä Yad Vashemin holokaustimuseoon Israelissa.


title: Abdol Hossein Sardari

text: Abdol Hossein Sardari kuoli vuonna 1981 Nottinghamissa.


title: Markku Tähtinen

text: Markku Tähtinen (s. 10. huhtikuuta 1978 Pori) on suomalainen uransa päättänyt jääkiekkoilija. Tähtinen on edustanut urallaan Porin Ässiä, Rauman Lukkoa, Skellefteå AIK:ta, České Budějovicea, Jokereita, Pelicansia, EfB Ishockeya, Alleghe Hockeya, Kaufbeurenia, Arystan Temirtauta, Beibarys Atyrauta, Cardiff Devilsiä ja Milton Keynes Lightningia.


title: Markku Tähtinen

text: Tähtinen pelasi ensimmäiset pelinsä SM-liigassa kaudella 1998–1999, jolloin pääsi pelaamaan 22 ottelussa tehoin 1+2=3, ja kärsi 6 rangaistusminuuttia. Pisteiden valossa Tähtisen paras kausi oli Lukon riveissä kaudella 2003–2004, jolloin hän teki 53 ottelussa tehot 8+32=40 istuen 30 jäähyminuuttia.


title: Markku Tähtinen

text: Tähtinen oli ainakin liigauransa aikana varsin taitava mailankäsittelijä ja älykäs pelinrakentaja. Hänen parhaana ominaisuutenaan mainittiin erinomainen syöttötaito. Toisaalta Tähtinen ei koskaan viihtynyt fyysisessä pelissä. Tähtinen sai myös paljon jäähyjä ns. kahvakiekon pelaamisesta.


title: Will Mellor

text: Will Mellor (s. 3. huhtikuuta 1976 Bredbury, Stockport, Suur-Manchester, Englanti) on englantilainen näyttelijä ja muusikko.


title: Will Mellor

text: Mellor syntyi Bredburyssa Stockportin alueella Suur-Manchesterissa, jossa hän myös vietti lapsuutensa neljän vanhemman sisarensa kanssa. Näyttelemisen pariin Mellor päätyi vuonna 1990 näyteltyään Ben Rowlingsonia televisiosarjassa "Children's Ward".


title: Will Mellor

text: Mellor meni naimisiin Michelle McSweenin kanssa elokuussa 2007. Heillä on kaksi lasta, vuonna 2005 syntynyt poika ja vuonna 2008 syntynyt tytär.


title: Hanne Haugland

text: Hanne Haugland (s. 14. joulukuuta 1967) on entinen norjalainen korkeushyppääjä. Hän voitti maailmanmestaruuden vuonna 1997.


title: Hanne Haugland

text: Hanne Haugland aloitti arvokisauransa Rooman MM-kilpailuissa 1987, jolloin hän ei vielä selviytynyt korkeushypyn karsinnasta jatkoon. Hän saavutti sisäratojen EM-hopeaa Haagissa 1989 tuloksella 196 cm. Splitin EM-kilpailuissa 1990 hän sijoittui kahdeksanneksi tuloksella 189 cm. Vielä neljänneksi sijoittunut sai saman tuloksen, mutta Hauglandin sijoitusta heikensi 189 senttimetrin korkeudella olleen riman pudotus ensimmäisellä yrityksellä. Stuttgartin MM-kilpailuissa 1993 hän sijoittui yhdeksänneksi tuloksella 188 cm. Helsingin EM-kilpailuissa 1994 hän oli viides samalla tuloksella pronssimitalistin kanssa (193 cm). Göteborgin MM-kilpailuissa 1995 hän sijoittui kuudenneksi tuloksella 196 cm ja Atlantan 1996 olympialaisissa kahdeksanneksi ylitettyään jälleen 196 senttimetriä.


title: Hanne Haugland

text: Sisäratojen MM-kilpailuissa Pariisissa 1997 Haugland saavutti pronssia tuloksella 200 cm. Kesällä Ateenan MM-kilpailuissa hän voitti kultaa tuloksella 199 cm. Hän ei kolmella ensimmäisellä yrityksellään ylittänyt tuolla korkeudella ollutta rimaa, mutta kun siihen eivät pystyneet myöskään Inha Babakova ja Olga Kaliturina, jotka Hauglandin tavoin olivat ylittäneet aiemmat korkeudet ensimmäisellään, jatkettiin kilpailua voitosta kolmen naisen kesken käydyllä uusinnalla. Uusinnassa Haugland ylitti ainoana 199 cm ja vei voiton.


title: Hanne Haugland

text: Sevillan MM-kilpailuissa 1999 Haugland sijoittui kymmenenneksi tuloksella 193 cm. Arvokisauransa hän päätti Sydneyn 2000 olympialaisiin, joissa hän jäi karsintaan tuloksella 189 cm. Hänen ennätyksensä on 201 cm vuodelta 1997.


title: Hanne Haugland

text: Hanne Hauglandin isä Terje Haugland oli aikanaan Norjan parhaita pituushyppääjiä. Hänen isoisänsä Eugen Haugland sijoittui kolmiloikassa neljänneksi Oslon EM-kilpailuissa 1946. Hänen aviomiehensä Håkon Särnblom oli korkeushypyn moninkertainen arvokisaedustaja.


title: Töyhtönapsijat

text: Töyhtönapsijat ("Anairetes") on tyrannien heimoon kuuluva lintusuku. Sukuun kuuluu 6 lajia.


title: Niko Palonen

text: Niko Palonen (s. 30. tammikuuta 1989 Pori) on suomalainen jääkiekkoilija. Hän edustaa II-divisioonassa pelaavaa Karhu HT:tä.


title: Niko Palonen

text: Palonen pelasi SM-liigassa pelaavan Ässien riveissä kaksi ottelua kaudella 2011–2012, kunnes siirtyi lainalle Mestikseen, lokakuussa 2011 Jukureihin ja saman vuoden marraskuussa Hokkiin.


title: Niko Palonen

text: Palonen on pelannut urallaan aikaisemmin Ässien junioreissa pisteitä takoen, kunnes siirtyi edustusjoukkueen miehistöön. Pisteiden takomisen ohella Palonen harrasti myös mielellään taklauspeliä, sillä Palonen tunnetaan äärettömän kovasta taklauspelistään. Hän pelaa tilanteet loppuun asti.


title: Niko Palonen

text: Parhaan pisteellisen kautensa Palonen pelasi Ässien junioreissa kaudella 2007–2008, jolloin hän teki 34 ottelussa tehot 11+11=22 ja istui 70 jäähyminuuttia. Kaudella Palonen pelasi SM-liigassa 27 ottelua ja Mestiksessä viisi ottelua Suomen alle 20-vuotiaiden maajoukkueessa. Kaudella Palonen pelasi SM-liigassa kuusi ottelua ja pelasi loppukauden lainalla Mestis-seura KooKoossa. Syyskuussa 2010 Palonen siirtyi Vaasan Sportiin. Mestis-kauden aikana hän pelasi Sportissa neljä ottelua ja Kajaanin Hokissa 22 ottelua.


title: Boris Lisanevitš

text: Boris Nikolajevitš Lisanevitš (; 4. lokakuuta 1905 Odessa – 20. lokakuuta 1985 Kathmandu, Nepal) oli venäläinen emigrantti-balettitanssija, ja hän toimi ravintoloitsijana ja hotellinomistajana Nepalissa. Lisanevitš edisti Nepalissa maan turismia hallituksen neuvonantajana ja perusti maahan ensimmäinen hotellin, nimeltään "The Royal Hotel" sekä "Yak & Yeti" -hotelli-ravintolan.


title: Boris Lisanevitš

text: Lisanevitš syntyi Odessassa nuorimpana kolmesta lapsesta. Hänen isoisoisänsä on Grigori Ivanovitš Lisanevitš, joka otti osaa Borodinon taisteluihin. Tämän muotokuva on Talvipalatsin sotilasgalleriassa.


title: Boris Lisanevitš

text: Yhdeksänvuotiaana Boris meni Odessan kadettikouluun. Vuonna 1924 hän muutti Ranskaan. Monte Carlossa hän meni naimisiin balettitanssija Kira Štšerbachevan kanssa. Kiran kautta Boris liittyi Sergei Djagilevin johtamaan Ballets russesiin, jossa hän oli vuoteen 1929. Tämän jälkeen Boris esiintyi muun muassa Etelä-Amerikassa, Lontoossa ja Milanossa.


title: Boris Lisanevitš

text: Boriksen työviisumi Isossa-Britanniassa umpeutui ja vain Kansainliiton pakolaispassilla elävä tanssija sai työtä Bombaysta 1930-luvulla ja matkusti muun muassa Ceylonissa, Indokiinassa, Malaijissa, Shanghaissa ja lopulta asettui asumaan Kalkuttaan, jonne hän perusti "Klubi 300" -nimisen yökerhon.


title: Boris Lisanevitš

text: Klubi avattiin vuonna 1936, ja Lisanevitš työskenteli siellä vuoteen 1946, kunnes muutti New York Cityyn, josta muutti myöhemmin takaisin Intiaan. Lisanevitš tapasi New Yorkissa maanpaossa asuvan venäläisen ruhtinaan Emmanuel Golitsynin. Nepalin tuleva kuningas Tribhuvan kävi Klubi 300:ssa vuonna 1944 ollessaan hoitamassa terveyttä Intiassa. Boriksesta ja kuninkaasta tuli ystäviä. Myöhemmin Lisanevitš järjesti salaisen tapaamisen kuningas Tribhuvan ja Intian pääministerin Jawaharlal Nehrun välillä, joka tuki kuninkaan valtaantuloa maassa. Vuonna 1949 Lisanevitš meni naimisiin tanskalaisen naisen kanssa, jonka hän tapasi Bombayssä, ja pari vihittiin Kööpenhaminassa. Vuonna 1951 kuningas Tribhuvan syrjäytti vallassa olevan Rana-suvun ja kutsui samalla Boriksen Nepaliin turismin kehittäjäksi sekä hallituksen neuvonantajaksi. Neuvostoliiton Katmandun-suurlähetystö tiedusteli, voiko Lisanevitš järjestää tapaamisen kuninkaan ja Valentina Tereskovan välille; muutenkin suurlähetystö kysyi usein neuvoja Lisanevitšilta.


title: Boris Lisanevitš

text: Tuolloin Nepalista oli vaikeata saada viisumeja, joten niiden hankkiminen 20 hengelle oli tehtävä Kalkuttasta. He tulivat ensimmäisen kerran vuonna 1955 Nepaliin. Lisanevitš yritti suostutella kuningas Mahendraa, jotta tämä myöntäisi 15 päivän viisumit seuralle.


title: Boris Lisanevitš

text: Boris avasi ensimmäisen "The Royal" -nimisen hotellin vanhaan Rama-suvun palatsiin, jonne avattiin kuuluisa Yak & Yeti -ravintola, ja siitä tuli myöhemmin oma yritys nimeltään "Yak & Yeti" -hotelli.


title: Boris Lisanevitš

text: Lisanevitš on haudattu Ison-Britannian suurlähetystön pihalle Katmanduun.


title: Ruskorintasiepparit

text: Ruskorintasiepparit ("Xenotriccus") on tyrannien heimoon kuuluva lintusuku.


title: Annarita Sidoti

text: Annarita Sidoti (25. heinäkuuta 1969 Gioiosa Marea, Sisilia – 21. toukokuuta 2015 Gioiosa Marea) oli italialainen kilpakävelijä. Hän voitti urallaan yhden maailmanmestaruuden ja kaksi Euroopan mestaruutta.


title: Annarita Sidoti

text: Pienikokoinen Sidoti aloitti arvokisauransa vuonna 1990. Hän sai 3 000 metrin kävelyssä pronssia sisäratojen EM-kilpailuissa Glasgow'ssa. Kesällä Splitin EM-kilpailuissa hän voitti 21-vuotiaana 10 kilometrin kävelyssä kultaa loppuajalla 44.00. Tokion MM-kilpailuissa 1991 hän sijoittui yhdeksänneksi ajalla 44.18. Barcelonan 1992 olympialaisissa sijoitus oli seitsemäs ja loppuaika 45.23. Stuttgartin MM-kilpailuissa 1993 hän päätyi yhdeksänneksi ajalla 44.13.


title: Annarita Sidoti

text: Sisäratojen EM-kilpailuissa Pariisissa 1994 Sidoti voitti 3 000 metrillä mestaruuden. Kesällä Helsingin EM-kilpailuissa hän taisteli jälleen voitosta mutta hävisi ajallaan 42.43 emäntämaan Sari Essayahille kuusi sekuntia. Jelena Nikolajevan hän jätti samalla ajalla pronssille. Göteborgin MM-kilpailuissa 1995 hän sijoittui 13:nneksi ajalla 44.06. Atlantan 1996 olympialaisissa loppuaika oli 43.57 ja sijoitus yhdestoista.


title: Annarita Sidoti

text: Ateenan MM-kilpailuihin 1997 Sidoti pääsi varanaisena mutta voitti kultaa 10 kilometrillä, joka aiemmista kisoista poiketen kilpailtiin ratakävelynä. Sidotin loppuaika oli 42.55,49. Hän oli 150-senttisenä kisojen lyhin kultamitalisti. Budapestin EM-kilpailuissa 1998 hän voitti uransa toisen Euroopan mestaruuden loppuajalla 42.49. Sevillan MM-kilpailuissa 1999 kilpailumatka oli tuplaantunut 20 kilometriksi ja Sidotin taival päättyi keskeytykseen. Myös Sydneyn 2000 olympialaisissa hän keskeytti. Hänen viimeiset arvokisasijoituksensa olivat kahdeksannet sijat sekä Edmontonin MM-kilpailuissa 2001 (loppuaika 1.31.40) että Münchenin EM-kilpailuissa 2002 (loppuaika 1.31.19).


title: Annarita Sidoti

text: Sidotilta löydettiin syöpäkasvain rinnasta hänen ollessaan raskaana vuonna 2009. Vuonna 2013 hän kertoi haastattelussa syövän voittaneen hänet. Kolmen lapsen äiti Sidoti kuoli Gioiosa Mareassa 45-vuotiaana syövän levittyä lopulta maksaan ja aivoihin. Hän oli vajonnut koomaan edellisenä päivänä.


title: Irina Stankina

text: Irina Stankina, (s. 25. maaliskuuta 1977) on entinen venäläinen kilpakävelijä. Hän voitti maailmanmestaruuden vuonna 1995.


title: Irina Stankina

text: Irina Stankina voitti 5 kilometrin kävelyssä nuorten maailmanmestaruuden vuosina 1994 ja 1996. Ensimmäisen esiintymisensä aikuisten arvokisoissa hän teki Göteborgin MM-kilpailuissa 1995 ja voitti heti kultaa. Hänen loppuaikansa 10 kilometrin kilpailussa oli 42.13 ja hän voitti Italian Elisabetta Perronen kolmella sekä maannaisensa Jelena Nikolajevan ja Suomen Sari Essayahin seitsemällä sekunnilla. Hänellä oli tuolloin ikää 18 vuotta ja 135 päivää, joten hänestä tuli MM-kilpailujen kaikkien aikojen nuorin kultamitalisti.


title: Irina Stankina

text: Atlantan olympialaisissa 1996 ja Ateenan MM-kilpailuissa 1997 Stankinan taival päättyi hylkäykseen. Vuonna 1997 hän voitti maailmancupin 10 kilometrin kilpailun ajalla 41.52. Sevillan MM-kilpailuissa 1999 kilpailumatkana oli 20 kilometriä ja Stankina sijoittui 17:nneksi ajalla 1.35.42. Sydneyn 2000 olympialaisissa hän keskeytti.


title: Loviisan Tor

text: Loviisan Tor on loviisalainen urheiluseura. Sen lajeja ovat nykyisin salibandy, hiihto ja yleisurheilu. Seuran miesten salibandyn edustusjoukkue pelasi kaudella 2009–2010 Suomen toiseksi korkeimmalla sarjatasolla I-divisioonassa ja nousi kauden 2009-2010 päätteeksi Salibandyliigaan. Lisäksi Tor on pelannut 1920-luvulla neljä kautta miesten pesäpallon pääsarjaa. Kaudella 2017-18 Tor pelaa miesten I-divisioonassa.


title: Loviisan Tor

text: Loviisan Tor on perustettu vuonna 1909. Seura rekisteröitiin sen varsinaisella nimellä Gymnastik- och Idrottsföreningen Tor r.f, mutta yhdistyksen nimi on nykyisin vain Loviisan Tor r.f.


title: Loviisan Tor

text: Vuonna 1923 Tor osallistui toista kertaa järjestettyyn miesten pesäpallon SM-kilpailuun seitsemän muun joukkueen kanssa. Joukkue pelasi ensimmäisen ja kauden ainoan ottelunsa 12. elokuuta Lahden Suojeluskunnan vieraana häviten 4–0. Samalla Tor putosi cup-muotoisena pelatusta kilpailusta ensimmäisellä kierroksella puolivälierävaihessa. Torin joukkueessa ensimmäisellä kaudella pelasivat S.Lindholm, B.Kiljander, G.Berger, L.Bruce, F.Fransas, E.Petrell, G.Österman, H.Tallqvist, J.Pelin ja varamiehenä V.Johansson. Seuraavan kerran Tor osallistui samaiseen kilpailuun vuonna 1925, jolloin mukana oli kymmenen joukkuetta. Nytkin Torin kausi päättyi heti ensimmäisellä kierroksella Lahden Suojeluskunnan vieraana, mutta tappiolukemat olivat enää 7–6. Kaudella 1926 samaisessa kilpailussa Tor pelasi avusottelun kotonaan 29. elokuuta jälleen Lahden Suojeluskuntaa vastaan. Tor voitti ottelun lukemin 8–6 ja eteni SM-kilpailussa kuuden parhaan joukkoon. Toisella kierroksella Tampereen Pyrintö oli kuitenkin parempi lukemin 6–3, joten Torin haavaat SM-mitalista kaatuivat. Kaudella 1927 mukana oli 14 joukkuetta. Tor pelasi ottelunsa Loviisassa Haminan Suojeluskuntaa vastaan. Hamina voitti lukemin 2–12, joten Torin taival loppui tuohon. Samalla se oli viimeinen kausi, jonka tor on pelannut pesäpallossa Suomen ylimmällä sarjatasolla. Kaudella 1931 Tor osallistui vielä Suomen toiseksi korkeimmalla sarjatasolle B-sarjaan. Siinä se kuitenkin putosi heti avuskierroksella Lahden Mailaveikkojen kakkosjoukkueelle, joka voitti kaksi ottelua yhteistuloksella 40–10.


title: Loviisan Tor

text: Miesten Salibandyliigassa seura pelasi ensimmäistä kertaa kaudella 2001–2002, jolloin se sijoittui kymmenenneksi. Seuraavalla kaudella sijoitus oli 11. ja edessä oli putomaminen sarjatasoa alemmas. Seuraavan kerran joukkue nousi liigaan kaudeksi 2010–2011. Lisäksi seura on pelannut kymmenen kautta miesten toiseksi korkeimmalla sarjatasolla I-divisioonassa.


title: Töyhtösiepparit

text: Töyhtösiepparit ("Mitrephanes") on tyrannien heimoon kuuluva lintusuku.


title: Ellina Zvereva

text: Ellina Zvereva (s. 16. marraskuuta 1960) on valkovenäläinen kiekonheittäjä ja olympiavoittaja.


title: Ellina Zvereva

text: Zvereva esiintyi arvokilpailuissa ensimmäisen kerran jo Soulin 1988 olympialaisissa Neuvostoliittoa edustaen. Valko-Venäjän edustusasussa hän kilpaili vielä 20 vuotta myöhemmin Pekingin 2008 olympialaisissa. Molemmissa kilpailuissa hän sijoittui kuuden parhaan joukkoon. Hän voitti olympiakultaa Sydneyssä 2000 sekä maailmanmestaruuden Göteborgissa 1995 ja Edmontonissa 2001. Jälkimmäisen mestaruuden hetkellä hänellä oli ikää 40 vuotta ja 268 päivää, ja hänestä tuli MM-kilpailujen historian vanhin maailmanmestari. Edmontonin kultamitalinsa hän tosin sai vasta kisan alun perin voittaneen Natalja Sadovan kärähdettyä dopingtestissä. Zvereva itse oli jäänyt kiinni steroidien käytöstä vuonna 1992.


title: Sturmhaubitze 42

text: Sturmhaubitze 42 ("10.5 cm StuH" 42 tai "Sd.Kfz 142/2") oli saksalainen toisen maailmansodan aikainen rynnäkkötykki, joka rakennettiin Sturmgeschütz III:n rungolle. StuH 42 erosi tavallisesta StuG III:sta aseistukseltaan; 75mm tykin tilalla oli 105mm haupitsi. Vuoden 1942 lokakuun ja 1945 helmikuun välisenä aikana tuotettiin 1212 StuH 42:hta, ja niitä käytettiin vuosina 1943-1945.


title: Sturmhaubitze 42

text: StuH 42 suunniteltiin StuG III f-mallin pohjalta tukemaan jalkaväkeä ja StuG III vaunuja. Vuonna 1943 StuH vaunuja ryhdyttiin valmistamaan StuG III g-mallin perusteella, jolloin esimerkiksi etupanssarointi vahvistui 50 millimetristä 80:neen ja vaununjohtajan tähystyslaitteistoa paranneltiin. Kaikki StuH-rynnäkkötykit valmisti Alkett.


title: Koniini

text: Koniini on myrkyllinen piperidiinialkaloidi, jota esiintyy eräissä kasveissa kuten myrkkykatkossa, myrkkykeisossa ja hukanputkessa. Sillä on kaksi isomeeriä: (S)-(+)-koniini (CAS 458-88-8), mikä on luonnollinen isomeeri ja(R)-(-)-koniini (CAS 5985-99-9). Koniini syntetisoitiin ensi kerran 1886; ensimmäisenä koskaan syntetisoituna alkaloidina. 0,2 gramman annos riittää surmaamaan ihmisen halvaannuttamalla hengityslihakset.


title: Koniini

text: Koniini on vain osittain vesiliukoinen, mutta liukenee täysin alkoholiin ja eetteriin sekä useimpiin orgaanisiin liuottimiin.


title: Koniini

text: Koniini halvaannuttaa lihakset sulkemalla nikotiinireseptorin hermo-lihasliitoksessa aiheuttaen nopeasti eteneviä halvausoireita ("en:flaccid paralysis"). Tämä muistuttaa kuraren toimintaa. Halvausoireet ilmenevät puolen tunnin kuluttua ja kuolema voi tulla vasta usean tunnin kuluttua. Koska myrkky ei vaikuta keskushermostoon, henkilö on tajuissaan ja tietoinen kunnes hengityslihasten halvaantuminen aikaansaa hengityksen loppumisen. Lihasten halvaantuminen on etenevää ja alaruumiin lihakset halvaantuvat ensin. Kuoleman aiheuttaa hapenpuute aivoissa ja sydänlihaksessa. Myrkkyä saanut henkilö voidaan pelastaa, jos hengitystä voidaan ylläpitää keinotekoisesti, kunnes myrkky saadaan pois elimistöstä.


title: Koniini

text: Sokrates kuoli vuonna 399 eaa. koniinimyrkytykseen, kun hänet oli tuomittu kuolemaan nauttimalla myrkkykatkosta tehtyä juomaa.


title: Rauno Tenovuo

text: Rauno Runar Axelsson Tenovuo, ent. Tallqvist, (3. kesäkuuta 1917 Oulujoki – 18. lokakuuta 2008 Turku) oli suomalainen eläintieteilijä ja luonnonsuojelija.


title: Rauno Tenovuo

text: Rauno Tenovuo asui nuorena Oulussa ja kirjoitti ylioppilaaksi vuonna 1936. Hän kiinnostui luonnosta ja eritoten linnuista jo koulupoikana ja aloitti lintuhavaintojen kirjaamisen 13-vuotiaana. Intohimo lintuihin vei hänet opiskelemaan eläintiedettä. Hänen pro gradu -työnsä käsitteli maalinnuston sopeutumista merellisiin oloihin. Väitöskirjansa hän laati tutkimalla vuosia variksen elämää ulkosaaristossa ("Zur Brutzeiclichen Biologie der Nebelkrähe (Corvus corone cornix L.) im Äusseren Schärenhof Sudwestfinnlands". - Ann. Zool. Soc. "Vanamo" 25.5:1-147.) Tenovuo oli jäsenenä Suomen ensimmäisessä Rariteettikomiteassa vuosina 1975–1978.


title: Rauno Tenovuo

text: Toisessa maailmansodassa Tenovuo palveli ilmatorjunnassa ja rannikkotykistössä.


title: Rauno Tenovuo

text: Tenovuo toimi Turun yliopiston eläintieteen apulaisprofessorina vuosina 1965–1980. Professorin arvonimen hän vastaanotti 1982. Tenovuo aloitti ympäristönsuojeluopetuksen Turun yliopistossa vuonna 1974 ja piti viimeiset luentonsa 79-vuotiaana.


title: Rauno Tenovuo

text: Suuren yleisön keskuudessa hänet muistetaan parhaiten ympäristönsuojelua käsittelevistä lehtiartikkeleistaan. Myös hänen muu kirjallinen tuotantonsa oli laajalti tunnettua. Hän oli toimittamassa Suomen linnuston perusteosta "Pohjolan linnut värikuvin". Hän laati useita oppikirjoja ympäristön- ja luonnonsuojelun alalta.


title: Rauno Tenovuo

text: Tenovuolle myönnettiin valtion tiedonjulkistamispalkinto vuonna 1973 kirjasta "Pohjolan linnut värikuvin" ja WWF:n tunnustuspalkinto 1981. Hän oli Turun eläin- ja kasvitieteellisen seuran sekä Suomen luonnonsuojeluliiton kunniajäsen.


title: SdKfz 234

text: SdKfz 234 oli saksalainen kahdeksanpyöräinen panssariauto toisessa maailmansodassa. Panssariautot toimivat panssaridivisioonien tiedustelukomppanioissa tulitukitehtävissä, korvaten vanhempia SdKfz 231 panssariautoja. Panssariautoja tuotettiin alle 500 kappaletta neljänä eri mallina, jotka erosivat toisistaan aseistukseltaan ja tornin rakenteeltaan. SdKfz 234/1:ssä oli pääaseena 20 mm tykki, 234/2:ssä 50 mm tykki, 234/3:ssa 75mm KwK 51 L/24 tykki ja SdKfz 234/4:ssä oli Pak 40 pst-tykki.


title: SdKfz 234

text: SdKfz 234 suunniteltiin korvaamaan SdKfz 231 panssariauto ja toimimaan edeltäjänsä tavoin panssaridivisioonien tiedustelukomppanioissa kevyempien ajoneuvojen tulitukena. Uuden panssariauton haluttiin olevan paremmin panssaroitu ja aseistettu kuin edeltäjänsä. Vuonna 1940 vaadittiin myös sopivuutta trooppisiin oloihin, mutta tästä vaatimuksesta luovuttiin vuonna 1942 ja lopullinen malli tehtiin kestämään itärintaman suuret lämpötilavaihtelut.


title: EULEX Kosovo

text: EULEX Kosovo on Euroopan unionin oikeusvaltio-operaatio Kosovossa. Operaatio on Euroopan turvallisuus- ja puolustuspolitiikkaan kuuluva siviilikriisinhallintaoperaatio. Operaatio tarkkailee, ohjaa ja neuvoo Kosovon viranomaisia. Sen tavoite on auttaa Kosovoa rakentamaan omat oikeus-, poliisi-, rajavalvonta- ja tullilaitokset. Tarpeen mukaan operaatio sijaistaa Kosovon viranomaisia tietyissä edellä mainituissa oikeusvaltiotehtävissä.


title: EULEX Kosovo

text: EULEX Kosovo on EU:n ja Suomen suurin siviilikriisinhallintaoperaatio. Sen vahvuus oli operaation alkaessa vuonna 2008 noin 1 900 henkeä: oikeusalan asiantuntijoita (muun muassa syyttäjiä, tuomareita ja vankeinhoidon asiantuntijoita), poliiseja, rajavalvonta-asiantuntijoita ja tulliasiantuntijoita. Tämän lisäksi operaation alaisuudessa toimii noin 1 100 paikallista työntekijää. Operaatiolla on varalla noin 300 poliisia ja rajavalvonta-asiantuntijaa, jotka osallistuvat hankkeeseen tarvittaessa. Ennen EULEX Kosovon alkamista Suomen ulkoasiainministeriö arvioi, että operaatioon osallistuisi 60–70 suomalaista.


title: EULEX Kosovo

text: Euroopan unionin neuvosto päätti EULEX Kosovosta 15. helmikuuta 2008. Kosovo julistautui itsenäiseksi 17. helmikuuta ja toivotti operaation tervetulleeksi. Operaatio jatkaa YK:n väliaikaishallinnon UNMIKin tiettyjä tehtäviä. Kosovon parlamentti päätti vuonna 2014 jatkaa EULEX Kosovon toimivaltaa kesäkuuhun 2016 asti.


title: Silkinpehmee

text: Silkinpehmee (käyttänyt myös nimeä SP, oik. Antti Keskinen, 1978 Tampere) on tamperelainen rap-artisti.


title: Silkinpehmee

text:
Silkinpehmee on vaikuttanut Suomen hip hop -kuvioissa jo pitkän aikaa ja hän oli toinen puolikas vuosituhannen vaihteessa vaikuttaneesta Kontrasti-duosta. Silkinpehmee on myöhemmin tehnyt musiikkia muun muassa Seren sekä Leijonamielen kanssa.
SP julkaisi Seren kanssa 28. syyskuuta 2005 albumin "Perusasioiden äärellä".
SP:n ensimmäinen soololevy, "Kalevan poika" julkaistiin vuonna 2007. Syksyllä 2012 julkaistiin "Maailman mahtavin ase" -niminen single SP:n seuraavalta albumilta. SP:n toinen sooloalbumi, "Silkinpehmee" julkaistaan keväällä 2013 Cosmic Playgroundin kautta. Levyllä hän palasi vanhaan taiteilijanimeensä "Silkinpehmee". Albumin toinen single "Beverly Hills" julkaistiin 26. huhtikuuta 2013.


title: Silkinpehmee

text: Silkinpehmee muodostaa rap-artisti Kalle Kinoksen kanssa Supreme Team -nimisen yhtyeen. Kokoonpanon ensimmäinen kappale "Passaa tohon käteen" julkaistiin musiikkivideon kera kesällä 2012.


title: Wilhelm Deppe

text: Wilhelm Deppe oli saksalainen 1800-luvulla elänyt lintutieteilijä.


title: Wilhelm Deppe

text: Wilhelm Deppe työskenteli Berliinin eläintieteellisessä museossa kirjanpitäjänä. Hänen nuorempi veljensä Ferdinand Deppe (1794–1861) oli tutkimusmatkailija ja luonnontieteilijä.


title: Wilhelm Deppe

text: Wilhelm Deppe kuvaili ja nimesi useita lintulajeja, muun muassa viherelenian ("Elaenia mesoleuca"). Viherelenian auktoriksi mainitaan myös Martin Lichtenstein, joka toimi tuolloin museon johtajana.


title: Turkanajärven kansallispuistot

text: Turkanajärven kansallispuistot ovat kolme erillistä luonnonsuojelualuetta Kenian Turkanajärvellä. Siihen kuuluu kaksi Turkanajärven saarta sekä Sibiloin kansallispuisto, jonka alueelta on löydetty varhaisten ihmislajien fossiileja. Puistot muodostavat yhdessä Unescon maailmanperintökohteen, joka perustettiin 1997 ja jota laajennettiin 2001. Puisto on merkittävä muuttolintujen levähdyspaikka sekä niilinkrokotiilien, virtahepojen ja monien käärmeiden asuinpaikka.


title: Aku (rottweiler)

text: Aku oli rottweiler-rotuinen poliisikoira, joka sai ensimmäisenä suomalaisen sankarikoiran arvonimen pelastettuaan isäntänsä virantoimituksessa.


title: Aku (rottweiler)

text: Aku oli Kuopion poliisin vanhemman konstaapelin Seppo Pitkäsen työpari. Pitkänen oli myös kouluttanut Akun palvelustehtäviin, vaikka rottweilereita käytetään verrattain vähän poliisikoirina Suomessa. Vuonna 1997 Pitkänen ja Aku olivat kotikäynnillä saatuaan hälytyksen. Humalassa riehunut mies hyökkäsi Pitkäsen kimppuun haavoittaen tätä. Pitkänen kaatui maahan, jolloin Aku pidätti humalaista riehujaa saamistaan puukoniskuista huolimatta niin kauan, että paikalle saatiin lisää apua. Pitkänen ja Aku selvisivät haavoistaan, ja Aku palkittiin ensimmäisenä Kennelliiton sankarikoiran arvonimellä vuonna 1997. Aku nimettiin myös eläinten päivän suojelijaksi samana vuonna.


title: Kesämaa

text: Kesämaa voi tarkoittaa seuraavia:


title: Ruskoselkätyrannit

text: Ruskoselkätyrannit ("Lessonia") on tyrannien heimoon kuuluva lintusuku.


title: Vaarallinen tehtävä (televisiosarja)

text: Vaarallinen tehtävä (Mission: Impossible) on yhdysvaltalainen televisiosarja, jota kuvattiin vuosina 1966–1973. Sarja on esitetty useita kertoja uusintana, ja sen pohjalta on tehty samannimisten elokuvien sarja, joiden pääosassa on Tom Cruise.


title: Vaarallinen tehtävä (televisiosarja)

text: Televisiosarjaa tehtiin kaikkiaan seitsemän tuotantokautta, yhteensä 171 jaksoa. Pääosassa oli toisesta tuotantokaudesta alkaen Peter Graves.


title: Vaarallinen tehtävä (televisiosarja)

text: Sarja kertoo Yhdysvaltain hallituksen erikoisjoukosta IMF (Impossible Missions Force; mahdottomien toimeksiantojen joukko), joka lähetetään erikoistehtäviin eri puolille maapalloa.


title: Vaarallinen tehtävä (televisiosarja)

text: Sarja sai Golden Globe -palkinnon vuonna 1968, ja sen näyttelijät saivat useita Emmy-palkintoja.


title: Vaarallinen tehtävä (televisiosarja)

text: Vuosina 1988–1990 sarjasta tehtiin uusia tuotantokausia Peter Gravesin jatkaessa pääosassa.


title: Páramotyrannit

text: Páramotyrannit ("Agriornis") on tyrannien heimoon kuuluva lintusuku.


title: Esa Saarenpää

text: Esa Saarenpää (17. lokakuuta 1961 Kurikka – 23. huhtikuuta 2009 Kauhajoki) oli ralliautoilija, josta tuli rallin Suomen-mestari 1992 ja 1998. Tunnetuimmin hän ajoi Fordilla, Audilla sekä VW -autoilla. Maailmanmestaruustasolla hän hankki urallaan yhteensä kolme pistettä vuosina 1989 ja 1990. Ajotyyliltään Saarenpäätä kuvattiin rajuksi esikuvansa Ari Vatasen tapaan.


title: Esa Saarenpää

text: Siviiliammatiltaan Saarenpää oli autokauppias ja maanviljelijä. Hän menehtyi sairauskohtaukseen 47-vuotiaana.


title: Trevor Howard

text: Trevor Howard (synt. Trevor Wallace Howard-Smith, 29. syyskuuta 1913 – 7. tammikuuta 1988) oli englantilainen elokuva-, teatteri- ja televisionäyttelijä.


title: Trevor Howard

text: Howard syntyi Cliftonvillessä Margaten kaupungissa, joka sijaitsee Kentin kreivikunnassa, Englannin kaakkoiskolkassa. Hän vietti kuitenkin elämänsä ensimmäiset viisi vuotta Ceylonilla, jossa hänen isänsä työskenteli. Hänen sairaanhoitajaäitinsä oli syntyjään kanadalainen. Kahdeksanvuotiaana Howard meni kouluun Bristolissa. Hän opiskeli näyttelemistä Royal Academy of Dramatic Artissa ja näytteli lontoolaisissa teattereissa useita vuosia ennen toisen maailmansodan syttymistä. Hänen ensimmäinen palkallinen esiintymisensä oli näytelmässä "Revolt in a Reformatory" vuonna 1934. Seuraavana vuonna elokuvayhtiö Paramountin kykyjenetsijä tarjosi hänelle töitä elokuvissa, mutta Howard kieltäytyi, koska halusi luoda uransa teatterissa. Hän pärjäsikin hyvin ja näytteli muun muassa kaksi vuotta esitetyssä Terence Rattiganin näytelmässä "French without Tears".


title: Trevor Howard

text: Sodan syttyessä syksyllä 1939 Howard hakeutui vapaaehtoiseksi sekä ilmavoimiin että maavoimiin, mutta hänet hylättiin molemmissa. Seuraavana vuonna hänet kutsuttiin kuitenkin viestijoukkojen maahanlaskudivisioonaan. Hän yleni aina vänrikiksi, kunnes hänet vapautettiin palveluksesta invalidisoituneena vuonna 1943.


title: Trevor Howard

text: Vaikka tarinat hänen sankarillisuudestaan sodassa toivat hänelle kunnioitusta sekä työtovereiden että ihailijoidien keskuudessa, ne osoittautuivat myöhemmin perusteettomiksi. Howard oli itse asiassa vapautettu palveluksesta mielenterveysongelmien vuoksi ja hänellä jopa kuvailtiin olleen psykopaattinen persoonallisuus. Sankaritarinoita oli julkaistu ilman Howardin lupaa pelkästään positiivisen julkisuuden vuoksi, vaikka myös Howard itse kertoi, kuinka hän oli hypännyt natsien valtaamaan Norjaan ja taistellut liittoutuneiden maihinnousussa Sisiliassa.


title: Trevor Howard

text: Howard jatkoi työskentelemistä teatterissa näytelmässä "The Recruiting Officer" (1943). Hän tapasi tuolloin näyttelijä Helen Cherryn, jonka kanssa meni naimisiin 1944. Avioliitto oli lapseton.


title: Trevor Howard

text: Howardilla oli maine rankkana juhlijana. Hän saattoi juoda huomattavia määriä ja hankkiutua humalapäissään ongelmiin sekä pettää puolisoaan. Juomisestaan huolimatta hän pysyi työssään täsmällisenä ammattilaisena.


title: Trevor Howard

text: Pieni rooli brittiläisessä sotaelokuvassa "Kohtalon miehiä" (1944) toimi Howardille ponnahduslautana elokuviin. Tätä seurasi "Tie tähtiin" (1945) ja romanttinen draama "Lyhyt onni" (1945), jossa Howard näytteli yhden kuuluisimmista rooleistaan. David Leanin ohjaama elokuva sai useita palkintoja Cannesin elokuvajuhlilla ja toi runsaasti kiitosta Howardille. Lean ja Howard tekivät myöhemmin useasti yhteistyötä.


title: Trevor Howard

text: Vuosina 1945–1947 Howard näytteli suosituissa jännityselokuvissa, kunnes sai Laurence Olivieriltä kutsun Petruchion osaan Shakespearen näytelmään "Kuinka äkäpussi kesytetään". Vaikka hän sai roolistaan kehuja, Howard huomasi nauttivansa elokuvanteosta enemmän ja keskittyi tämän jälkeen elokuvauraan.


title: Trevor Howard

text: Howardin maineen elokuva-alalla sinetöi "Kolmas mies" (1949). Elokuvassa hän näytteli uralleen tyypillistä roolia: Hiukan kuivakkaa ja ankaraa, mutta ammattitaitoista brittiupseeria. Hän näytteli useissa menestyselokuvissa kuten "Kapina laivalla" (1962), "Taistelu Englannista "(1969) ja "Gandhi" (1982). Hänen viimeiseksi näyttelijätyökseen jäi isoisän rooli elokuvassa "The Dawning" (1988).


title: Trevor Howard

text: Koko elokuvauransa ajan Howard vaati jokaiseen työsopimukseensa erityistä ehtoa: Hän sai pitää vapaata aina, kun kriketissä pelattiin arvostettuja viisipäiväisiä pelejä.


title: Al-Biruni

text: Abū Rayḥān Muḥammad ibn Aḥmad al-Bīrūnī (973-n. 1052), lyhyesti yleensä Al-Biruni, oli persialainen luonnontieteilijä, filosofi ja teologi; eräänlainen aikansa renessanssinero.


title: Al-Biruni

text: Al-Biruni oli ensimmäinen oppinut muslimi, joka paneutui Intiaan ja brahmiinien perinteeseen, ja häntä on kutsuttu Intian-tutkimuksen, antropologian ja geodesian isäksi. Hän oli ensimmäisten joukossa käyttämässä luonnontieteen kokeellisia menetelmiä, ja sovelsi niitä mekaniikkaan, mineralogiaan ja psykologiaan. Hän tutki myös tähtitiedettä.


title: Al-Biruni

text: Kuussa on Al-Birunin mukaan nimetty kraatteri.


title: Ruostetyrannit

text: Ruostetyrannit ("Myiotheretes") on tyrannien heimoon kuuluva lintusuku.


title: Penniteatteri

text: Penniteatteri oli suomalainen riippumaton lastenteatteriryhmä. Se perustettiin 1970, ja lakkasi 1986 kun se yhdistettiin Intimiteatteriin mistä syntyi Teatteri Pieni Suomi.


title: Penniteatteri

text: Monet eturivin suomalaiset lastenkirjailijat kirjoittivat näytelmiä Penniteatterille. Kantaesityksiin kuului:


title: Kyproksen miehitys

text: Kyproksen miehitys (, tai "Kıbrıs Harekâtı") alkoi 20. heinäkuuta vuonna 1974. Siinä Turkin joukot miehittivät muutamassa viikossa noin kolmasosan Kyproksen saaresta eli Kyproksen tasavallan alueesta. Miehitys johti saaren jakoon kreikkalaiseen Kyproksen tasavaltaan ja turkkilaiseen Pohjois-Kyprokseen, joka on "de facto" voimassa edelleen.


title: Kyproksen miehitys

text: Miehitys alkoi sen jälkeen, kun Kyproksen presidentti Makarios III oli syrjäytetty vallankaappauksessa 15. heinäkuuta maan pääkaupungissa Nikosiassa. Kaappauksen takana olivat kyproksenkreikkalainen Níkos Sampsón ja Ateenassa valtaa pitänyt Kreikan sotilasjuntta. Kaappauksen tarkoituksena oli liittää Kypros Kreikkaan. Kyproksen väestöstä 77 % on kreikkalaisia ja 18 % turkkilaisia. Turkkilaiset asuvat saaren pohjoisosassa nykyisen Pohjois-Kyproksen alueella. Turkin hallitus reagoi levottomuuksiin välittömästi ja lähetti saarelle noin miestä ja 40 taisteluvaunua.


title: Kyproksen miehitys

text: Ennen kuin Kyproksen tasavalta vuonna 1960 itsenäistyi, se oli ollut Ison-Britannian siirtomaa. Kyproksen saari oli ollut kahden väestöryhmän asuttama jo vuodesta 1571, jolloin saari liitettiin Osmannien valtakuntaan.


title: Kyproksen miehitys

text:
Ajan kuluessa saarelle muutti noin turkkilaista. Kreikkalaisia siellä asui noin . Iso-Britannia oli vuonna 1878 pakottanut 300 vuotta saarta hallinneen Osmanien valtakunnan luopumaan siitä Ison-Britannian hyväksi, kun Venäjä oli voittanut sodan Turkkia vastaan. Saarella asui enemmistönä kreikkalaisia ortodokseja ja vähemmistönä turkkilaisia muslimeja, jotka asuivat lähinnä saaren pohjoisosissa.
Kyproksenkreikkalaisten ja kyproksenturkkilaisten välit ovat olleet saarella aina ristiriitaisia. Ortodoksiset kreikkalaiset olivat asuttaneet sitä kauan, jo Bysantin valtakunnan peruja. Islaminuskoiset kyproksenturkkilaisten esivanhemmat olivat puolestaan tulleet saarelle Turkista osmanivallan aikana. Kyproksen ortodoksinen kirkko, jonka päämies arkkipiispa Makarios III oli, oli Kreikan ortodoksisen kirkon kanssa muodostanut liiton, joka johti moniin ristiriitoihin, sillä varsinkin turkkilaisväestön mielestä Kreikka valvoi liikaa Kyproksen asioita.


title: Kyproksen miehitys

text: Itsenäistyneen Kyproksen presidentiksi tuli kyproksenkreikkalainen arkkipiispa Makarios III ja varapresidentiksi kyproksenturkkilainen Fazil Küçük. Vallanjako oli tasapuolinen. Jo ennen itsenäistymistä oli vuonna 1959 Turkin, Kreikan, Ison-Britannian ja Kyproksen etnisten ryhmien välillä allekirjoitettu sopimus, että saari itsenäistyisi eikä sitä jaettaisi kahtia. Kyproksen edustajainhuoneen ja hallituksen paikat oli jaettu kreikkalaisten ja turkkilaisten kesken. Lipuksi tuli valkokeltainen uusi Kyproksen lippu ja virallisiksi kieliksi kreikka ja turkki. Uskonnoiksi tulivat ortodoksinen kristinusko sekä islam. Kaikkien valtion virastoiden johtajiksi valittiin kreikkalainen ja turkkilainen. Turkki ja Kreikka saivat sopimuksessa puuttua saaren tilanteeseen, jos perustuslakia olisi loukattu.


title: Kyproksen miehitys

text: Iso-Britannia sai kaksi sotilastukikohtaa Akrotíriin ja Dekéleiaan. Saari ei saanut liittyä Kreikkaan eikä Turkkiin. Pääkaupungiksi tuli Nikosia. Sopimus hyväksyttiin 16. elokuuta vuonna 1960 Lontoossa. Sopimus perustui kompromissiin, ja monet kyproksenkreikkalaiset eivät hyväksyneet sitä. Makarios itsekin piti itsenäistymisneuvotteluissa sovittua järjestelmää toimintakyvyttömänä.


title: Kyproksen miehitys

text: Makarioksen pyrkiessä muuttamaan Kyproksen perustuslain saaren kreikkalaiset äärinationalistit hyökkäsivät turkkilaisten siviilien kimppuun, minkä seurauksena noin ihmistä kuoli. Väkivaltaisuudet alkoivat 21. joulukuuta, jolloin Nikosian Ermoú-kadulla ammuttiin ensimmäiset laukaukset. Noin kyproksenturkkilaista pakeni saaren pohjoisosiin ja eristetyille asuinalueille, joissa elämä oli ahdasta ja elintarvikkeiden puute jokapäiväistä.


title: Kyproksen miehitys

text: Kreikkalaisten Énosis-liike, jota Makarios III johti, vaati saaren liittämistä Kreikkaan. Énosis-liikettä tuki aseellinen EOKA-järjestö ("Ethnikí Orgánosis Kypríon Agonistón", ”Kansallisen Kyproksen vapaustaistelijat”). Luonnollisestikaan Kreikkaan liitetyssä Kyproksessa ei turkkilaisvähemmistölle olisi jäänyt merkittäviä vähemmistöoikeuksia tai edes oikeutta pysyä saarella. Vastavaatimuksena kreikkalaisten halulle liittää saari Kreikkaan turkkilainen puolustusjärjestö TMT ("Türk Mukavemet Teşkilatı", ”Turkkilainen vastarintajärjestö”) vaati saaren jakoa, eli "Taksimia". Makarios esitti perustuslakimuutoksen varapresidentti Fazil Küçükille 30. marraskuuta 1963, mutta se hylättiin.


title: Kyproksen miehitys

text: EOKA:n kannattajat hyökkäsivät useisiin turkkilaiskyliin ja surmasivat niissä asuneet siviilit. Väkivaltaisuudet jatkuivat vuoden 1964 maaliskuuhun, jolloin Yhdistyneet kansakunnat lähettivät saarelle rauhanturvajoukkonsa. Iso-Britannia pyysi YK:n apua kriisin ratkaisemiseksi. Myös presidentti Makarios pyysi turvallisuusneuvostoa lähettämään rauhanturvaajia saarelle. YK:n pääsihteeri U Thant pyysi 4. maaliskuuta muun muassa Kanadaa, Ruotsia, Suomea ja Brasiliaa lähettämään rauhanturvaajia. Maaliskuun lopulla saarelle saapuivat ensimmäiset rauhanturvaajat, joita johti intialainen kenraali Gyani.


title: Kyproksen miehitys

text: Samaan aikaan levottomuudet Kyproksella jatkuivat. Kreikan kuningas Paul I kuoli 6. maaliskuuta Ateenassa. 12. maaliskuuta 1964 Kreikan uusi kuningas Konstantin II vannoi hallitsijanvalan. Makarios III osallistui Paulin hautajaisiin sekä uuden kuninkaan kruunajaisiin.


title: Kyproksen miehitys

text: 25. maaliskuuta 1964 YK:n pääsihteeri U Thant nimitti Suomen Ruotsissa toimineen suurlähettilään Sakari Tuomiojan välittäjäksi Kyproksen kreikkalaisten ja turkkilaisten väliseen kiistaan. Tuomioja aloitti osapuolten välisen kiistan selvittämisen, mutta kuoli kesken työnsä vakavaan sairauteen 9. syyskuuta 1964.


title: Kyproksen miehitys

text: Tilanne saarella jatkui levottomana. YK:n rauhanturvaajakomppania sai ensimmäisen uhrinsa suomalaisen viestialikersantti Juhani Matikaisen menettäessä henkensä kyproksenturkkilaisessa Kanlıköyn kylässä 19. toukokuuta vuonna 1964. 23. kesäkuuta EOKA:n kenraali Geórgios Grívas saapui saarelle. Grívas piti puheen, jossa hän toivoi kykenevänsä lieventää Kyproksen tilannetta ja estää Turkin väliintulon.


title: Kyproksen miehitys

text: 7. elokuuta kriisi oli aiheuttaa sodan Turkin ja Kreikan välille, kun Turkin ilmavoimat hyökkäsi kreikkalaisten asemiin Kyproksella. Pomóksen, Pólin, Pachýammoksen, Ágios Theódoroksen ja Límnin kylät paloivat. Seuraavana päivänä turkkilaiset hyökkäsivät napalmpommein, joissa kuoli 30 ja haavoittui 200. Kyproksenkreikkalaiset puolestaan tulittivat Kókkinan kylää, jossa oli turkkilaisten asemia. Sekä Turkin että Kreikan sotavoimat määrättiin hälytystilaan. YK:n turvallisuusneuvosto kokoontui hätäistuntoon ja lähetti vetoomuksen osapuolille, etteivät he käyttäisi kovia sotatoimia. Presidentti Makarios päätti pyytää apua Neuvostoliitolta, Egyptiltä ja Syyrialta kiistan sovittamiseen. YK:n sovittelija Tuomioja neuvotteli yötä päivää osapuolten kanssa välitysehdotuksesta. Diplomaattisodan jälkeen saatiin aikaan tulitauko, mutta tilannetta ei ollut lopullisesti selvitetty. Samana aikana Turkin hallitus alkoi karkottaa siellä asuvia kreikkalaisia. Turkinkreikkalaisille myönnettiin Turkin passeja.


title: Kyproksen miehitys

text: Taistelut rauhoittuivat heti kun aselepo saatiin aikaan. YK:n UNFICYP-rauhanturvaajajoukot saapuivat saarelle. Heidän tehtävänsä on erottaa väestönryhmät toisistaan.


title: Kyproksen miehitys

text: Kreikassa oli vuodesta 1965 lähtien vakavia sisäpoliittisia kiistoja. Kreikan iäkäs pääministeri, keskustalainen Geórgios Papandréou, ilmoitti eroavansa pääministerin paikalta. Tästä alkoi monivaiheinen ja pitkä hallituskriisi, joka kesti useita kuukausia. Tilanne kiristyi kuitenkin vuoden 1967 maaliskuussa, kun kenraali Grívas paljasti armeijan vasemmistosuuntaisen salaliiton nimeltä "Aspída" (”Kilpi”), ja syytti pääministeri Papandréouta poikansa Andréas Papandréoun kanssa suunnitellusta salaliitosta, jonka tarkoituksena oli kaataa Kreikan monarkia. Valtaan nousi väliaikainen pääministeri Geórgios Athanasiádis-Nóvas.


title: Kyproksen miehitys

text:
Kreikan asevoimat kuitenkin pelkäsivät, että vaaleissa menestyvä Andréas Papandréou, joka oli sosialistisen PASOK-puolueen listoilla, erottaisi Kreikan Pohjois-Atlantin liitto Natosta ja lakkauttaisi monarkian.
Lopulta armeija, jota johtivat kenraalit Grigórios Spantidákis, Stylianós Pattakós ja Geórgios Papadópoulos, kaappasi vallan 21. huhtikuuta 1967 ja perusti Kreikkaa hallinneen sotilasjuntan. Väliaikainen pääministeri Panagiótis Kanellópoulos ja molemmat Papandréout pidätettiin. Kuningas Konstantin II tuki vallankaappausta.


title: Kyproksen miehitys

text: Ensin Kreikan sotilasvallankaappaus vaikutti aivan rauhalliselta, eivätkä sen seuraukset näkyneet Kyprokselle, jossa oli YK:n rauhanturvaajia. 15. marraskuuta eräs kreikkalainen poliisipartio kävi turkkilaisella puolella, vaikka YK:n rauhanturvaajat yrittivät sitä estellä tulitaukosopimuksen nojalla. Tunteet leimahtivat ilmisodaksi ja sytyttivät taas kansainvälisen polttopisteen Kyprosta kohtaan. Rajuja tappeluita syntyi kreikkalaisten ja turkkilaisten välille.


title: Kyproksen miehitys

text: Turkki lähetti Kreikalle nootin, jossa se vaati tällaiset partioinnit lopetettavaksi. Nootissa vaadittiin Kreikan Kyproksella olevien joukkojen komentajan Grívasin eroa ja kreikkalaisten sotilaiden supistamista :sta :teen. Turkin laivasto sai määräyksen purjehtia kohti saarta. Armeija hälytettiin maihinnousua varten. Kreikan armeija oli hälytystilassa, vaikka sotilasjuntta välttelikin avointa selkkausta Turkin kanssa. Kyproksen presidentti Makarios vetosi YK:n turvallisuusneuvostoon apua saadakseen.


title: Kyproksen miehitys

text: Kipinä, joka oli vähällä laajeta avoimeksi suurpaloksi, alkoi, kun kreikkalainen tarkastuspartio tuli turkkilaisten asuttamaan Kofínoun kylään, jossa syttyi ankaria levottomuuksia. 40 kyläläistä surmattiin. Kiukustunut Turkki mobilisoi kaikki joukkonsa, ja maahan julistettiin liikekannallepano. Pääsyyllinen oli kenraali Grívas, Énosis-liikkeen tukija, joka vaati Kyproksen liittämistä Kreikkaan. Grívasta vaadittiin eroamaan ja karkotettavaksi. Ateenassa valtaa pitänyt sotilasjuntta vähensi joukkoja Kyproksella, kun Makarios halusi neuvotella tilanteesta. Grívas karkotettiin saarelta ja hänen seuraajakseen nimitettiin kenraali Geórgios Morónis. Kreikan juntalla ei ollut varaa lähteä sotaan. Turkissa mielenosoittajat vaativat Turkin armeijaa nousemaan maihin Kyproksella.